title: उसैन बोल्ट

text: प्रतियोगिता में वापस लौटने के बाद 200 मीटर को ही उन्होंने अपनी प्राथमिक स्पर्धा बनाये रखी. और चेक गणराज्य में ओस्ट्रावा में वह हरा जस्टिन गैटलिन के मीट रिकॉर्ड को तोड़ा. बोल्ट को सीजन का सर्वश्रेष्ठ बनने के लिए बीस सेकंड के अंदर दौड़ना था, पर इसके तथ्य के बावजूद कि मौसम ख़राब था, वह सिर्फ जीत हासिल कर ही खुश हो गये।


title: उसैन बोल्ट

text: मिल्स 100 मीटर दौड़ भाग लेने की बोल्ट की मांग मान ली और क्रेते के 23 वीं रिथिमनो वर्दीनोयानिया स्पर्धा में शामिल हुए. प्रतियोगिता की अपनी पहली दौड़ में 10.03 सेकेंड लेकर व्यक्तिगत सर्वश्रेष्ठ प्रदर्शन कर स्वर्ण पदक जीता और इस स्पर्धा के प्रति अपने उत्साह को बरकरार रखा।


title: उसैन बोल्ट

text: जापान के ओसाका में 2007 के विश्व चैंपियनशिप में एक रजत पदक जीतकर उपलब्धि हासिल की। बोल्ट. ने 0.8 मी/से के हेडविंड के साथ 19.91 सेकेंड का समय लिया, लेकिन यह टाइसन गे के 19.76 सेकेंड के समय की तुलना में यह फीकी पड़ गई।


title: उसैन बोल्ट

text: जमैका का राष्ट्रीय रिकॉर्ड तब टूट गया, जब बोल्ट ने असाफा पावेल, मारविन एंडर्सन और नेस्टा कार्टर के साथ 4×100 मीटर रिले में भागीदारी की। हालांकि, उनका 37.89 सेकेंड का समय अमेरिकियों के 37.78 सेकेंड को पछाड़ने के लिए लिए पर्याप्त नहीं था। बोल्ट 2007 में हुए प्रमुख टूर्नामेंर्टों में के कोई स्वर्ण पदक नहीं जीत पाये, लेकिन मिल्स ने महसूस किया कि बोल्ट की तकनीक में काफी सुधार आया, 200 मीटर की आवृत्ति में वृद्धि बोल्ट का संतुलन का पता लगा और कदमों की बारंबरता बढ़ी जिससे ट्रैक पर उन्हें और अधिक ड्राइविंग शक्ति मिली।


title: उसैन बोल्ट

text: 2007 के ओसाका विश्व चैंपियनशिप रजत पदक मिलने से बोल्ट में दौड़ने की इच्छा और बढ़ी और उन्होंन अपने करिया के प्रति और गंभीर व परिपक्व रुख अख्तियार किया। बोल्ट 100 मीटर श्रेणी में निरंतर सुधार करते रहे और किंग्स्टन में जमैका इनविटेशन दौड़ प्रतियोगिताओं में शामिल हुए. पर 3 मई 2008 को, बोल्ट ने 9.76 के समय के साथ 1.8 मी/से के टेल विंड (पीछे से बहती हवा) सहयोग से पहले के 10.03 सेकेंड समय वाले अपने निजी सर्वश्रेष्ठ में उल्लेखनीय सुधार किया। यह स्पर्धा के इतिहास में दूसरा सबसे तेज वैधानिक प्रदर्शन था, दूसरे स्थान पर अपने ही देश के असाफा पॉवेल थे, जिन्होंने इटली के रिटी में पिछले साल 9.74 सेंकेंड का समय लिया था। प्रतिद्वंद्वी टायसन गे ने प्रदर्शन की सराहना की, खासकर बोल्ट के फार्म और तकनीक की। दौड़ का निरीक्षण कर रहे माइकल जॉनसन ने कहा कि वह यह देखकर हैरान थे कि 100 मीटर दूरी में उन्होंने कितनी तेजी से सुधार किया। जमैका के इस खिलाड़ी ने खुद भी समय को लेकर हैरानी जताई, लेकिन कोच ग्लेन मिल्स को यह विश्वास था कि उनकी क्षमता अभी और दिखेगी.


title: उसैन बोल्ट

text: मिल्स की भविष्यवाणी महीने के अंत के पहले ही सच साबित हुई, जब बोल्ट 31 मई 2008 को 100 मीटर में एक नया विश्व रिकॉर्ड कायम किया। 1.7 मी/से गति से पीछे से आती हवा के बल से बोल्ट ने न्यूयॉर्क सिटी के इचान स्टेडियम में आयोजित रिबॉक ग्रांड प्रिक्स में 9.72 सेकेंड में दौड़ पूरी कर पावेल का रिकॉर्ड तोड़ दिया। यह रिकार्ड समय इस तथ्य के प्रकाश में और उल्लेखनीय था कि यह निर्धारित दूरी में केवल उनकी पांचवीं सीनियर दौड़ थी। गे फिर दूसरे स्थान पर आये और उन्होंने बोल्ट की शारीरिक श्रेष्ठता की यह कहते हुए प्रशंसा की कि," ऐसा लगता था कि उनके घुटने में चेहरे के पीछे भाग रहे थे।" टिप्पणीकारों ने कहा कि ऐसा लगता है कि बोल्ट ने अपने ओलंपिक प्रतियोगी गे पर मनोवैज्ञानिक बढ़त कायम कर ली है।


title: उसैन बोल्ट

text: जून 2008 में बोल्ट ने इस दावे पर गौर करते हुए कि वे एक आलसी खिलाड़ी हैं, कहा कि ऐसी टिप्पणियां अनुचित थीं और वह अपनी क्षमता हासिल करने के लिए गहन प्रशिक्षण लेने लगे। हालांकि कुल मिलाकर उन्होंने माना कि ऐसी टिप्पणियां 400 मीटर स्पर्धा के प्रति उत्साह की कमी से उपजी है और वे इस दूरी की दौड़ के लिए प्रशिक्षित होना नहीं चाहते. 200 मीटर स्पर्धा की ओर अपने प्रयासों को मोड़ते हुए, बोल्ट ने साबित कर दिया कि कई प्रकार की स्पर्धाओं में उत्कृष्ट प्रदर्शन कर सकते हैं- जैसे पहले ओस्ट्रावा में विश्व में अग्रण्री समय के साथ दौड़ पूरी की और उसके बाद यूनान के एथेंस में 19.67 सेकेंड समय के साथ दूसरी बार राष्ट्रीय रिकॉर्ड तोड़ा. हालांकि अब भी मिल्स इस बात को प्रमुखता देते रहे कि बोल्ट को लंबी दूरियों पर ध्यान केंद्रित करना चाहिए, 100 मीटर स्पर्धा में दौड़ने की बोल्ट की स्वीकृति से धावक और प्रशिक्षक दोनों के लिए काम किया। बोल्ट अभ्यास के प्रति और ध्यान देने लगे और ओलंपिक के लिए तैयारियों के तहत तय एक प्रशिक्षण कार्यक्रम, जिससे कि गति और ताकत में इजाफा हो सके, से 100 मीटर और 200 मीटर दोनों में सुधार हुआ। उनका विश्वास बहाल हो रहा था और वह आगामी ओलंपिक में बेहतर प्रदर्शन के प्रति पूरी तरह आश्वस्त थे।


title: उसैन बोल्ट

text: बोल्ट ने घोषणा की कि वह बीजिंग ग्रीष्मकालीन ओलंपिक में 100 मीटर और 200 मीटर दोनों स्पर्धाओं में हिस्सा लेंगे और 100 मीटर में यह नया विश्व रिकॉर्ड धारक दोनों में जीत का पसंदीदा था। 200 मीटर और 400 मीटर रिकार्ड धारक माइकल जॉनसन ने व्यक्तिगत रूप से इस धावक का समर्थन करते हुए कहा कि उन्हें विश्वास नहीं है कि अनुभव की कमी उनके खिलाफ काम करेगी बोल्ट ने क्वार्टर-सेमीफाइनल और सेमी-फाइनल में क्रमशः 9.92 सेकेंड व 9.85 सेकेंड से दूरी तय कर फाइनल के लिए अर्हता प्राप्त की।


title: उसैन बोल्ट

text: 100 मीटर ओलंपिक फाइनल में, बोल्ट ने प्रतिक्रिया समय 0.165 सेकेंड के साथ 9.69 सेकेंड (अधिकारिक 9.683) में दौड़ जीतकर नई जमीन तैयार की। यह उनके अपने ही विश्व रिकार्ड में सुधार था और वे दूसरे स्थान पर आये रिचर्ड थाम्पसन से काफी आगे थे, जिन्होंने 9.89 सेकेंड में दौड़ पूरी की। यह रिकार्ड अनुकूल हवा के बिना (+0.0 मी/से) तो बना ही, जीत हासिल करने से पहले ही जश्न मनाने की मानसिकता की वजह से वे थोड़े धीमे भी दिखे और उनके जूते का फीता भी खुल गया था। बोल्ट के कोच ने बताया कि बोल्ट के शुरुआती 60 मीटर की गति के आधार पर उन्होंने 9.52 सेकेंड में ही दौड़ पूरी कर ली होती. ओस्लो विश्वविद्यालय के सैद्धांतिक खगोल भौतिकी संस्थान की ओर से बोल्ट की दौड़ के वैज्ञानिक विश्लेषण के बाद हैंस एरिक्सन और उनके साथियों ने 9,60 सेकेंड उप समय की भविष्यवाणी की थी। दूसरे स्थान पर रहे थाम्पसन की तुलना में बोल्ट की स्थिति, गति में तेजी लाने व वेग को देखकर टीम ने अनुमान किया कि अंतिम रेखा पर पहुंचने से पहले जश्न मनाने के लिए वे अगर धीमा नहीं हुए होते तो समय 9.55 सेकेंड ही समय लगता.


title: उसैन बोल्ट

text: बोल्ट ने कहा कि उनकी प्राथमिकता सिर्फ एक रिकार्ड स्थापित करना नहीं थी, उनका लक्ष्य था सिर्फ स्वर्ण पदक जीतना, जो जमैका को 2008 में पहली बार मिला। ओलंपिक पदक विजेता क्रिस अकाबुसी ने आखिरी लाइन पर बोल्ट के छाती पर थप्पड़ मारने को उनके अहंकार का हिस्सा बताया और टिप्पणी की कि इन कार्रवाइयों से बोल्ट और तेज रिकार्ड समय हासिल कर सकते हैं। IOC के अध्यक्ष जैक्स रोग ने भी जमैकन की इस कार्रवाई को अपमानजनक कहकर निंदा की। बोल्ट ने इस बात का खंडन किया कि इसका मकसद जश्न मनाना था और कहा कि" मैं अहंकारग्रस्त नहीं था। जब मैंने देखा मुझे कवर नहीं किया गया तो मैं खुश था बस". आइएएएफ के अध्यक्ष, लेमाइन डिक ने बोल्ट का समर्थन किया और कहा कि उनका जश्न मनाना उनकी जीत के अवसरों को देखते हुए यह उपयुक्त था। जमैका सरकार के मंत्री एडमंड बार्टलेट ने भी बोल्ट की कार्रवाई का यह कहकर बचाव किया कि" हमें इसे उस पल की महिमा के रूप में देखना चाहिए और इसका श्रेय देना चाहिए. हमें युवक के व्यक्तित्व को खुद को अभिव्यक्त करने की अनुमति देनी चाहिए".


title: उसैन बोल्ट

text: उसके बाद बोल्ट ने 200 मीटर स्पर्धा में स्वर्ण पदक जीतने पर ध्यान केंद्रित किया और 1984 के लॉस एंजिल्स ओलंपिक्स में कार्ल लुईस के डबल जीत की बराबरी करने या उनसे आगे निकलने का लक्ष्य रखा। माइकल जॉनसन का मानना था कि बोल्ट आसानी से स्वर्ण पदक जीत जायेंगे, उन पर विश्वास किया कि ओलंपिक में 1996 के अटलांटा ग्रीष्मकालीन ओलंपिक में बना उनका अपना 19.32 सेकेंड का विश्व रिकार्ड बरकरार रहेगा. बोल्ट 200 मीटर में पहले और दूसरे दोनों राउंड को आसानी से पार कर लिया और दोनों समय दौड़ के अंत में जॉगिंग की। वे सेमीफाइनल जीत गये और फाइनल में जीत के लिए पसंदीदा खिलाड़ी बन गये। सेवानिवृत्त जमैकन धावक डॉन क्वैरी ने बोल्ट की प्रशंसा करते हुए कहा कि उन्हें विश्वास है कि जॉनसन का रिकॉर्ड टूट सकता है। अगले दिन, फाइनल में उन्होंने खेलों में जमैका के लिए चौथा सोना जीता और 19.30 सेकेंड समय लेकर नया विश्व व ओलंपिक रिकॉर्ड बनाया। जॉनसन के रिकॉर्ड इस तथ्य के बावजूद टूटा कि बोल्ट को 0.9 मी/से की गति से सामने से आ रही हवा से जूझना पड़ा. इस अवसर ने उन्हें क्वैरी के बाद दुनिया का पहला धावक बना दिया, जिसने 100 मीटर और 200 मीटर दोनों विश्व रिकार्ड बनाया। यह इलेक्ट्रॉनिक समय शुरू किये जाने के बाद पहला रिकार्ड था। इसके अलावा, बोल्ट उसी ओलंपिक में दोनों रिकॉर्ड तोड़ने वाले पहले धावक बन गये। 100 मीटर फाइलन के विपरीत, बोल्ट ने 200 मीटर दौड़ में अंतिम लाइन पर काफी जोर लगाया, यहां तक कि छाती को झुका लिया। दौड़ के बाद, स्टेडियम की ध्वनि प्रणाली पर "हैप्पी बर्थ डे" का संगीत गूंजा, क्योंकि आधी रात के बाद उनका 22 वां जन्मदिन शुरू होने वाला था।


title: उसैन बोल्ट

text: दो दिन बाद बोल्ट ने जमैका की 4x100 रिले टीम में तीसरी बार दौड़े और उनके स्वर्ण पदकों की संख्या तीन हो गई। अपने साथियों, नेस्टा कार्टर, माइकल फ्रेटर और असफा पावेल के साथ असफा बोल्ट ने 37.10 सेकेंड समय में पिछले रिकार्ड को सेकेंड के तीन दहाई के अंतर से एक अन्य विश्व और ओलंपिक रिकॉर्ड तोड़ा. पावेल, जिन्होंने टीम को अंतिम रेखा पर पहुंचाने में अहम भुमिका निभाई, को बोल्ट के हाथों अपने 100 मीटर रिकॉर्ड के टूटने से पछतावा हुआ, पर उन्होंने अपने जमैकन प्रतिद्वंद्वी के प्रति को शत्रुतापूर्ण व्यवहार नहीं दिखाते हुए कहा कि उनके तीसरे विश्व रिकार्ड में मदद कर उन्हें खुशी महसूस हो रही है। जीत के बाद बोल्ट ने चीन के सिचुआन प्रांत के बच्चों के लिए 50,000 डॉलर का दान दिया, जिससे कि 2008 के सिचुआन भूकंप के पीड़ितों की मदद की जा सके।


title: उसैन बोल्ट

text: बोल्ट के रिकार्ड बनाने वाली दौड़ों की वजह से टिप्पणीकारों न केवल उसकी उपलब्धियों प्रशंसा की, बल्कि अब तक के सर्वाधिक सफल धावक बनने की संभावना का भी अनुमान किया। टिप्पणकारों ने उनकी ओलंपिक कामयाबी की प्रशंसा की, क्योंकि उस खेल की एक नई शुरुआत थी, जिसे कुख्यात नशीली दवा घोटालों से लंबे समय से सामना करना पड़ा था। पिछले छह सालों में BALCO घोटाला गूंजता रहा और टिम मोंटगोमरी और गैटलिन जस्टिन से उनके 100 मीटर विश्व रिकार्ड छीन लिये गये व मैरियन जोन्स ने तीन ओलंपिक स्वर्ण पदक लौटा दिये। दवाओं के परीक्षण में दोषी पाये जाने के बाद सभी तीन धावकों को एथलेटिक्स के लिए अयोग्य ठहराया गया, क्योंकि उनकी प्रणालियों में प्रतिबंधित पदार्थ पाये गये थे। बोल्ट के रिकार्डतोड़ प्रदर्शन से विक्टर कोंट सहित कुछ टिप्पणीकारों को संदेह हुआ और एक स्वतंत्र कैरेबियन एंटी-डोपिंग फेडरेशन के अभाव से चिंता और बढ़ गई। बोल्ट के कोच ग्लेन मिल्स और हर्ब इलियट (जमैकन एथलेटिक्स टीम डॉक्टर) ने नशीली दवाओं के प्रयोग के आरोप को एक सिरे से अस्वीकार कर दिया। आइएएएफ के डोपिंग-निरोधक आयोग के एक सदस्य इलियट ने इस संबंध में चिंतित लोगों से आग्रह किया कि "वे आयें और हमारे कार्यक्रम देखें, वे आये और हमारा परीक्षण देखें, हमारे पास छिपाने के लिए कुछ नहीं है। मिल्स भी समान रूप से इस बात पर अड़े रहे कि बोल्ट एक साफ-सुथरे एथलीट हैं और उन्होंने "जमैका के ग्लैनर" के समक्ष घोषणा की कि:"हम किसी दिन, किसी समय और शरीर के किसी भाग के परीक्षण के लिए तैयार हैं। वह विटामिन भी लेना पसंद नहीं करते. बोल्ट ने कहा कि ओलंपिक से पहले वे जांच के लिए वह चार बार गये थे और सभी में प्रतिबंधित पदार्थो के लिए नकारात्मक रिपोर्ट आई. उन्होंने डोपिंग निरोधी परीक्षण करने वाले अधिकारियों का भी स्वागत किया वे जांच करें और साबित करें कि वे पाक-साफ हैं। उन्होंने कहा कि, "हम कड़ी मेहनत करते हैं, अच्छा प्रदर्शन करते हैं और हम जानते हैं कि पाक- साफ हैं।


title: उसैन बोल्ट

text: 2008 के एथलेटिक्स सत्र में बोल्ट ने AF गोल्डन लीग पूरी की और वेल्टक्लेसी ज्यूरिख प्रतिस्पर्धा में शिरकत की शुरूआत की। 100 मीटर दौड़ में अपने प्रतिद्वंद्वियों के बीच धीमी गति होने के बावजूद, उन्होंने 9.83 सेकेंड में अंतिम रेखा पार की। हालांकि यह समय उनके नये-नये बने विश्व रिकॉर्ड और असाफा पावेल के ट्रैक रिकॉर्ड से कम था है, लेकिन यह फिर भी 100 मीटर स्पर्धा में उस तारीख तक किसी धावक द्वारा कामयाब हुए पन्द्रह शीर्ष धावकों में से एक था। बोल्ट ने स्वीकार किया कि वह पूरी ताकत से नहीं दौड़े, वे ठंड से पीड़ित थे, लेकिन उन्होंने दौड़ जीतने और बेहतर सेहत बहाल रखने पर ध्यान केंद्रित किया। लॉज़ेन में सुपर ग्रैंड प्रिक्स फाइनल में 200 मीटर स्पर्धा में 19.63 सेकेंड समय लेकर दूसरी सबसे तेज दौड़ पूरी की और जेवियर कार्टर के ट्रैक रिकॉर्ड की बराबरी की। हालांकि, 100 मीटर फाइनल में, असफा पावेल ने सबका ध्यान आकर्षित किया। 9.72 सेकेंड समय के साथ अपना व्यक्तिगत सर्वश्रेष्ठ प्रदर्शन कर पावेल बोल्ट के विश्व रिकार्ड के करीब पहुंच गये और बोल्ट के मुख्य प्रतिद्वंद्वी के रूप में अपनी दावेदारी पेश रखी. बोल्ट की इस सीजन की अंतिम दौड़ तीन दिन बाद ब्रुसेल्स के गोल्डन लीग के फाइनल में पूरी हुई। ओलंपिक में फाइनल के बाद से बोल्ट और पावेल दोनों की भागीदारी वाली यह पहली 100 मीटर दौड़ थी, दोनों जमैकन ने ट्रैक रिकॉर्ड तोड़ दिया है, लेकिन बोल्ट 0.06 सेकेंड से और 9.77 सेकेंड समय के साथ पावेल को 0.06 सेकेंड के अंतर से हराकर पहले नंबर पर आये। हालांकि, यह जीत उतनी आसान नहीं रही, जितनी बीजिंग में थी। बोल्ट ने नौ प्रतियोगियों में सबसे धीमी शुरुआत की और उन्हें ठंड और और 0.9 मी/से की गति से सामने से आती हवा से जूझते हुए अपनी बढ़त बनानी थी। हालांकि 100 मीटर में जमैकन के प्रभुत्व की पुष्टि हो गई, क्योंकि इतिहास में दस बसे तेज वैध समय में से नौ बोल्ट या पावेल ने दर्ज की। जमैका लौटने पर बोल्ट की घर वापसी का जश्न मना और बोल्ट को ओलंपिक में उनकी उपलब्धियों के लिए आर्डर ऑफ डिस्टिंग्शन से सम्मानित किया गया।


title: उसैन बोल्ट

text: वे साल के आइएएएफ पुरुष एथलीट के रूप में चयनित किये गये और अपने प्रदर्शनों के लिए एक विशेष ओलंपिक पुरस्कार जीता। हालांकि, बोल्ट ने भविष्य की स्पर्धाओं के लिए ध्यान देना शुरू किया व 2010 के 400 मीटर विश्व रिकार्ड तोड़ने का लक्ष्य रखा, क्योंकि इस साल कोई बड़ी प्रतियोगिता नहीं है।


title: उसैन बोल्ट

text: बोल्ट ने अपनी गति में सुधार के लिए सीजन 400 मीटर प्रतिस्पर्धा पूरी की और दो दौड़ जीते व किंग्स्टन में 45.54 सेकेंड का समय दर्ज किया। और हवा की स्थितियों के कारण मार्च में 100 मीटर स्पर्धा में उन्होंने सीजन के पहले उप-10 सेकेंड समय में दौड़ पूरी की। अप्रैल के आखिर में एक कार दुर्घटना में बोल्ट को पैर की मामूली चोट का सामना करना पड़ा. हालांकि, मामूली सर्जरी के बाद वह तेजी से स्वस्थ हो गये और (जमैका में एक ट्रैक स्पर्धा को रद्द करने के बाद) उन्होंने कहा कि मैनचेस्टर ग्रेट सिटी खेलों में 150 मीटर स्ट्रीट प्रतिस्पर्धा में हिस्सा लेने के लिए वे फिट हैं। बोल्ट ने 14.35 सेकेंड से दौड़ जीत ली और 150 मीटर श्रेणी में इसे अब तक के सबसे तेज रिकार्ड के रूप में दर्ज किया गया। पूरी तरह फिट नहीं होने के बावजूद उन्होंने जमैकन राष्ट्रीय चैंपियनशिप में 100 मीटर व 200 मीटर श्रेणी में क्रमशः 9.86 और 20.25 सेकेंड समय से खिताब हासिल किया। मतलब यह कि उन्होंने 2009 के विश्व चैंपियनशिप की दोनों स्पर्धाओं में भागीदारी की काबिलियत हासिल कर ली। प्रतिद्वंद्वी टायसन गे ने कहा कि बोल्ट का 100 मीटर का रिकार्ड उनकी मुट्ठी में है, लेकिन बोल्ट ने दावा खारिज कर दिया और इसके बदले उन्होंने कहा कि असफा पावेल के चोट से वापसी के प्रति ज्यादा रुचि है। बोल्ट जुलाई में एथजेटिसिमा मीट में प्रतिकूल स्थितियों से निपटते हुए 19.59 सेकंड में 0.9 मी/से गति से सामने से आती हवा और बारिश के बावजूद दौड़ पूरी की और यह 200 मीटर का अब तक का चौथा तेज रिकॉर्ड था और यह गे के सर्वश्रेष्ठ समय का सौंवा था।


title: उसैन बोल्ट

text: अगस्त में 2009 के विश्व चैंपियनशिप में बोल्ट 100 मीटर की स्पर्धा को तब आसान बना दिया, जब उन्होंने 9.89 सेकेंड में फाइनल के पूर्व अब तक का सबसे तेज दौड़ पूरी की। फाइनल में बोल्ट और गे सीजन में पहली बार एक साथ दिखे. बोल्ट ने 9.58 सेकेंड समय के साथ विश्व चैंपियनशिप में स्वर्ण पदक जीतकर अपने विश्व रिकॉर्ड में सुधार किया। गे ने बीजिंग में बोल्ट के 9.69 विश्व रिकार्ड दौड़ के मुकाबले 9.71 व 0,02 सेकेंड का समय लिया। पहले के सर्वश्रेष्ठ समय के सेकेंड के दसवें हिस्से के साथ यह इलेक्ट्रॉनिक समय निर्धारण की शुरुआत के बाद से 100 मीटर स्पर्धा में सबसे बड़ा अंतर था।


title: उसैन बोल्ट

text: हालांकि गे ने प्रतियोगिता की दूसरी दौड़ से नाम वापस ले लिया, इस जमैकन ने एक बार फिर 200 मीटर फाइनल में विश्व रिकॉर्ड तोड़ा. उन्होंने अपना रिकार्ड 0.11 सेकंड से तोड़ा और 19.19 सेकंड में दौड़ पूरी की। विश्व चैंपियनशिप के इतिहास में उन्होंने 200 मीटर की दौड़ सबसे बड़े अंतर से जीता, हालांकि दौड़ में तीन अन्य एथलीटों ने भी शिरकत की और उनका समय 19.90 सेकंड के अंदर रहा, जो इस स्पर्धा की सबसे बड़ी संख्या थी। बोल्ट की गति ने उनसे अधिक अनुभवी प्रतियोगियों को भी प्रभावित किया, जैसे तीसरे स्थान पर आये वालेस स्पीयरमैन ने उनकी गति की सराहना की और पूर्व ओलंपिक चैंपियन शान क्रॉफर्ड ने कहा "बस वहां से बाहर आते ही...मुझे लगा जैसे कि मैं एक विडियो खेल में हूं, वह लड़का इतना तेज दौड़ रहा था।". बोल्ट ने विश्व चैंपियनशिप में अपने प्रदर्शन के एक महत्वपूर्ण कारक की चर्चा करते हुए कहा कि उन्होंने अपनी दौड़ शुरू की शुरुआत में सुधार किया है: जैसे 100 मीटर में उनका प्रतिक्रिया समय (0.146) और 200 मीटर में (0.133) की गति उस गति से काफी तेज है, जो बीजिंग ओलंपिक में उनके विश्व रिकार्ड दौड़ में हासिल हुआ था। हालांकि, जमैका की 4x100 मीटर रिले टीम के अन्य सदस्यों के साथ उनका प्रदर्शन 2008 के ग्रीष्मकालीन ओलंपिक के उनके 37.10 सेकेंड सेट के विश्व रिकार्ड की तुलना में गिर गया और उन्होंने 37.31 सेकेंड का समय लिया, जो हालांकि एक चैम्पियनशिप रिकार्ड उस समय तक के इतिहास में दूसरा सबसे तेज समय था।


title: उसैन बोल्ट

text: बर्लिन चैंपियनशिप के अंतिम दिन, बर्लिन के गवर्निंग मेयर क्लाऊस वोवरिट ने एक छोटे समारोह में बोल्ट को 12-फुट उंची बर्लिन की दीवार का टुकड़ा भेंट की और कहा, बोल्ट ने दिखाया है कि " कोई उस दीवार को तोड़ सकता है, जिसे अजेय माना जाता है।" लगभग तीन टन के इस टुकड़े को बोल्ट के जमैका के प्रशिक्षण शिविर में रखा जायेगा.


title: उसैन बोल्ट

text: बोल्ट के 100 मीटर और 200 मीटर स्पर्धाओं में विश्व रिकॉर्ड तोड़ने के कई दिनों के बाद लंबी कूद (1991 में बना 8.95 मीटर का) में विश्व रिकॉर्ड धारक माइक पावेल ने दलील दी कि बोल्ट 9 मीटर से अधिक लंबी कूद में सक्षम हो सकते है और लंबी कूद "उनकी ऊंचाई और गति के लिए एकदम उपयुक्त" है सीजन के अंत में वह लगातार दूसरे वर्ष आइएएएफ विश्व एथलीट ऑफ द इयर चुने गये।


title: उसैन बोल्ट

text: बोल्ट नृत्य के प्रति अपने प्यार का इजहार करते हैं और उनका चरित्र अक्सर आरामपसंद और तनाव रहित माना जाता रहा है। बोल्ट के जमैकन ट्रैक और फील्ड के आदर्श खिलाड़ियों में हर्ब मैकेनले और 200 मीटर स्पर्धा में पूर्व जमैकन रिकार्ड धारक डॉन क्वेरी. 200 मीटर में पूर्व विश्व रिकार्ड और ओलंपिक पदक धारक माइकल जॉनसन शामिल हैं और उन्हें बोल्ट काफी सम्मान देते रहे हैं। सबसे पहले उनमें क्रिकेट के प्रति रुचि जगी और उन्होंने कहा कि अगर वे धावक नहीं होते तो एक तेज गेंदबाज होते. जब वे बच्चे थे तो पाकिस्तान के समर्थक थे और वकार यूनुस की गेंदबाजी की प्रशंसक थे। वे भारतीय[134] भारतीय[134] भारतीय[134] भारतीय[134] [134] भारतीय बल्लेबाज सचिन तेंडुलकर, वेस्ट इंडीज के के सलामी बल्लेबाज क्रिस गेल, पश्चिम और ऑस्ट्रेलियाई सलामी बल्लेबाज मैथ्यू हेडन के भी प्रशंसक हैं। बोल्ट ने फुटबॉल के लिए अपने प्यार को भी व्यक्त किया है और वे मैनचेस्टर यूनाइटेड के प्रशंसक है। मैनचेस्टर में दौड़ के बाद उन्होंने टीम के सदस्यों से उनके प्रशिक्षण स्थल पर मिले और राष्ट्रीय पुर्तगाली खिलाड़ी क्रिश्चियानो रोनाल्डो को दौड़ संबंधी सलाह की पेशकश की।


title: उसैन बोल्ट

text: जमैका के किंग्सटन में, 2002 विश्व जूनियर चैंपियनशिप्स में 200 मीटर खिताब जीतने के बाद बोल्ट ने पुमा के साथ एक प्रायोजन समझौते पर हस्ताक्षर किए। चीन के बीजिंग में 2008 के समर ओलंपिक में बोल्ट के ओलंपिक उपलब्धियों के संवर्द्धन के लिए पुमा ने इचान स्टेडियम में बोल्ट के रिकार्ड बनाने वाली दौड़ सहित ओलंपिक की तैयारियों की एक वीडियो श्रृंखला जारी की है। न्यूयॉर्क शहर में विश्व रिकार्ड तोड़ने वाली दौड़ जीतने पर, जिसके बाद एक तेज तूफान आया, प्रेस ने इस जमैकन को मजाकिया लहजे में"लाइटनिंग बोल्ट" और "बोल्ट फ्राम द ब्लू" के उपनाम दिये। बीजिंग 2008 के 100 मीटर फाइनल में बोल्ट ने पुमा के सोने के तमगे पहने, जिसपर "बीजिंग 100 मीटर गोल्ड" उकेरा गया था। उनका एथलेटिक्स एजेंट पेस स्पोर्ट्स मैनेजमेंट है।


title: उसैन बोल्ट

text: एथलेटिक्स में बोल्ट की सफलता के परिणामस्वरूप उन्हें 2009 को लौरस वर्ल्ड स्पोर्ट्समैन ऑफ द इयर नामित किया गया।


title: उसैन बोल्ट

text: बोल्ट का 100 मीटर में 9.58 सेकेंड का समय अब तक का सबसे तेज व्यक्तिगत सर्वश्रेष्ठ वैधानिक समय है। मौजूदा ओलंपिक में बोल्ट के पास 9.683 सेकंड का दूसरा सबसे तेज (सटीक 9.683 सेकेंड) रिकॉर्ड भी है। 2008 के अमेरिकी ओलंपिक परीक्षण में टायसन गे ने 9.68 सेकेंड का समय दर्ज किया, लेकिन उन्हें 4.1 मि/से सेकेंड की गति से पीछे से आती हवा ने सहायता की, जिससे आइएएएफ द्वारा निर्धारित 2.0 मि/से के कानूनी सीमा से ज्यादा होने के कारण इसे विश्व रिकार्ड में शामिल नहीं किया जा सका 1996 में ओबडेले थाम्पसन की 9.69 सेकेंड की दौड़ को मान्यता नहीं मिली, क्योंकि उन्हें 5.01 मि/से सेकेंड की गति से पीछे से आती हवा ने सहायता की।


title: उसैन बोल्ट

text: 200 मीटर में बोल्ट का व्यक्तिगत 19.19 सेंकेंड का समय सर्वश्रेष्ठ विश्व रिकॉर्ड है। यह रिकार्ड बर्लिन में 2009 के विश्व एथलेटिक्स चैंपियनशिप में 0.3 सेकेंड की गति से सामने से आ रही हवा के बावजूद दर्ज किया गया। उन्होंने 19.30 सेकेंड के समय (सटीक 19.296 सेकेंड) रेफरी का नाम बर्लिनडाटा समय के साथ ओलंपिक रिकार्ड भी तोड़ा, बर्लिन 2009 के पहले का विश्व रिकॉर्ड भी तोड़ा- और इस तरह माइकल जॉनसन का पिछला विश्व रिकॉर्ड और 19.32 सेकेंड का ओलंपिक रिकार्ड भी टूट गया। बोल्ट और जॉनसन के रिकॉर्ड स्थापित करने वाली दौड़ के अगला सबसे तेज समय लगभग तीन दसवां अंश धीमा था। टायसन गे का सर्वश्रेष्ठ व्यक्तिगत समय 19.58 सेकेंड रहा। आइएएएफ के शीर्ष पांच धावकों में बोल्ट पहले गैर-अमेरिकी हैं।


title: उसैन बोल्ट

text: 2008 के ओलंपिक में बोल्ट सहित जमैकन रिले टीम ने 4x100 मीटर स्पर्धा में 37.10 सेकेंड के समय के साथ विश्व और ओलंपिक रिकॉर्ड कायम किया है। आइएएएफ के सर्वश्रेष्ठ दस प्रदर्शनों में केवल इसी दौड़ में अमेरिकी टीम ने स्थापित नहीं किया।


title: उसैन बोल्ट

text: उम्र श्रेणियों -15 (20.58 सेकेंड),16 (20.13 सेकेंड युवा विश्व रिकार्ड), 17 (19.93 सेकेंड) और 18 (19.93 सेकेंड विश्व जूनियर रिकॉर्ड) के लिए बोल्ट के नाम 200 मीटर में विश्व के सर्वश्रेष्ठ किशोर के परिणाम दर्ज है। उन्होंने 2009 के दौरान 150 मीटर की दूरी में विश्व का सर्वश्रेष्ठ प्दुरदश्यार्शन किया, जिसके दौरान वे 8.70 सेकेंड में अंतिम 100 मीटर की दूरी तय की, यह 100 मीटर स्पर्धा में अब तक की सबसे तेज दौड़ थी।


title: तमिल

text: तमिल (तमिढ़्)एक मानव प्रजातीय मूल है, जिनका मुख्य निवास भारत के तमिलनाडु तथा उत्तरी श्री लंका में है। तमिल समुदाय से जुड़ी चीजों को भी तमिल कहते हैं जैसे, तमिल तथा तमिलनाडु के वासियों को भी तमिल कहा जाता है। तामिल, द्रविड़ जाति की ही एक शाखा है।


title: तमिल

text: मनुसंहिता, महाभारत आदि प्राचीन ग्रंथों में द्रविड देश और द्रविड जाति का उल्लेख है। मागधी प्राकृत या पाली में इसी 'द्राविड' शब्द का रूप 'दामिलो' हो गया। तामिल वर्णमाला में त, ष, द आदि के एक ही उच्चारण के कारण 'दामिलो' का 'तामिलो' या 'तामिल' हो गया। शंकराचार्य के शारीरक भाष्य में 'द्रमिल' शब्द आया है। हुएनसांग नामक चीनी यात्री ने भी द्रविड देश को 'चि—मो—लो' करके लिखा है। तमिल व्याकरण के अनुसार द्रमिल शब्द का रूप 'तिरमिड़' होता है। आजकल कुछ विद्वानों की राय हो रही है कि यह 'तिरमिड़' शब्द ही प्राचीन है जिससे संस्कृतवालों ने 'द्रविड' शब्द बना लिया। जैनों के 'शत्रुंजय माहात्म्य' नामक एक ग्रंथ में 'द्रविड' शब्द पर एक विलक्षण कल्पना की गई है। उक्त पुस्तक के मत से आदि तीर्थकर ऋषभदेव को 'द्रविड' नामक एक पुत्र जिस भूभाग में हुआ, उसका नाम 'द्रविड' पड़ गया। पर भारत, मनुसंहिता आदि प्राचीन ग्रंथों से विदित होता है कि द्रविड जाति के निवास के ही कारण देश का नाम द्रविड पड़ा।


title: तमिल

text: तामिल जाति अत्यंत प्राचीन हे। पुरातत्वविदों का मत है कि यह जाति अनार्य है और आर्यों के आगमन से पूर्व ही भारत के अनेक भागों में निवास करती थी। रामचंद्र ने दक्षिण में जाकर जिन लोगों की सहायता से लंका पर चढ़ाई की थी और जिन्हें वाल्मीकि ने बंदर लिखा है, वे इसी जाति के थे। उनके काले वर्ण, भिन्न आकृति तथा विकट भाषा आदि के कारण ही आर्यों ने उन्हें बंदर कहा होगा। पुरातत्ववेत्ताओं का अनुमान है कि तामिल जाति आर्यों के संसर्ग के पूर्व ही बहुत कुछ सभ्यता प्राप्त कर चुकी थी। तामिल लोगों के राजा होते थे जो किले बनाकर रहते थे। वे हजार तक गिन लेते थे। वे नाव, छोटे मोटे जहाज, धनुष, बाण, तलवार इत्यादि बना लेते थे और एक प्रकार का कपड़ा बुनना भी जानते थे। राँगे, सीसे और जस्ते को छोड़ और सब धातुओं का ज्ञान भी उन्हें था। आर्यों के संसर्ग के उपरांत उन्होंने आर्यों की सभ्यता पूर्ण रूप से ग्रहण की। दक्षिण देश में ऐसी जनश्रुति है कि अगस्त्य ऋषि ने दक्षिण में जाकर वहाँ के निवासियों को बहुत सी विद्याएँ सिखाई। बारह-तेरह सौ वर्ष पहले दक्षिण में जैन धर्म का बड़ा प्रचार था। चीनी यात्री हुएनसांग जिस समय दक्षिण में गया था, उसने वहाँ दिगंबर जैनों की प्रधानता देखी थी।


title: तमिल

text: तमिल भाषा का साहित्य भी अत्यन्त प्राचीन है। दो हजार वर्ष पूर्व तक के काव्य तामिल भाषा में विद्यमान हैं। पर वर्णमाला नागरी लिपि की तुलना में अपूर्ण है। अनुनासिक पंचम वर्ण को छोड़ व्यंजन के एक एक वर्ग का उच्चारण एक ही सा है। क, ख, ग, घ, चारों का उच्चारण एक ही है। व्यंजनों के इस अभाव के कारण जो संस्कृत शब्द प्रयुक्त होते हैं, वे विकृत्त हो जाते हैं; जैसे, 'कृष्ण' शब्द तामिल में 'किट्टिनन' हो जाता है। तामिल भाषा का प्रधान ग्रंथ कवि तिरुवल्लुवर रचित कुराल काव्य है।


title: तमिल

text: कई अध्ययनों से यह निष्कर्ष निकला कि आम तौर पर प्रोटो-तमिल, और द्रविड़ लोग जुड़े हुए हैं और प्राचीन दक्षिणी ईरान में नियोलिथिक ज़ग्रोस किसानों के साथ एक आम उत्पत्ति साझा करते हैं, जो बाद में इलाम के रूप में जाना जाता है। यह नवपाषाण पश्चिम एशियाई संबंधित वंश सभी दक्षिण एशियाई लोगों का मुख्य पुश्तैनी घटक है। एस्को पारपोला के अनुसार, अधिकांश अन्य द्रविड़ लोगों के रूप में प्रोटो-तमिल, सिंधु घाटी सभ्यता के वंशज हैं, जो संभवतः एलामाइट्स से भी जुड़ा हुआ है।


title: तमिल

text: आज के तमिलनाडु में तमिल लोगों की उपस्थिति के प्रमाण महापाषाणकाल के दफनाये गए पात्रों में के रूप में मिलते हैं जो संभवतः 1500 वर्ष ईसा पूर्व के आसपास के हैं, जिन्हें कई जगहों पर, विशेषकर तिरुनेलवेली जिले के आदिकनाल्ल्रूर में, उत्खनन में प्राप्त किया गया है और इनके द्वारा शास्त्रीय युग के तमिल साहित्य में वर्णित अंतिम संस्कार के वर्णनों की पुष्टि होती है।


title: तमिल

text: दसवीं सदी के बाद से तमिलों की प्राचीनता के विषय में कई प्रकार की कथाएँ प्रचलन में दिखलाई पड़ती हैं। "इरइयन्नार अगप्पोरुल" के अनुसार, जो संगम साहित्य पर दसवीं/ग्यारहवीं सदी की टीका है, तमिल देश का दक्षिणी विस्तार (कुमारि कंदम अथवा लेमूरिया) भारतीय उपमहादीप के वर्तमान भैतिक सीमाओं से कहीं अधिक दूर तक विस्तृत था और कुल 49 "नाडुओं" (उपविभागों) से मिलकर बना था। यह भूमि एक भयावह बाढ़ में नष्ट हो गयी मानी जाती है। संगम कथाएँ तमिल प्राचीनता के दावे के रूप में तीन संगमों के दौरान, दस हजार वर्षों के सतत साहित्यक गतिविधियों का उल्लेख करतीं हैं।


title: तमिल

text: प्राचीन काल में तमिलों की भूमि पर तीन राजसत्ताओं का शासन था, जिनके मुखिया के रूप में राजा को "वेंधार" कहा गया है और कई जनजातीय सरदारों द्वारा नियंत्रित बड़े कबीलों में विभक्त था, सरदारों को "वेळ" अथवा "वेळिर" कहा गया ह। और निचले स्तर के कबीलों के मुखिया को "किझर" अथवा "मन्नार" के नाम से जाना जाता था। तमिल सरदार और राजा हमेशा राज्यक्षेत्रों और संपत्ति को लेकर श्रेष्ठता साबित करने के लिए आपस में लड़ते रहते थे। शाही दरबार एक प्रकार के सामाजिक मेलमिलाप हेतु एकत्रण के स्थल थे न कि सत्ता के नियंत्रण के स्थल थे; वे संसाधनों के वितरण के केन्द्र के रूप में थे। प्राचीन तमिल संगम साहित्य; और व्याकरण सम्बन्धी रचना, तोलकप्पियम; दस काव्यगाथाएँ, पत्तुपट्टु; और आठ महा गाथाएँ, एट्टुत्तोकोइ; सभी प्राचीन तमिल लोगों पर प्रकाश डालते हैं। राजा और सरदार कला के प्रश्रयदाता थे और इस काल का साहित्य पर्याप्त मात्रा में उपलब्ध है। इस साहित्यिक रचनाओं से यह स्पष्ट हो जाता है कि बहुत से सांस्कृतिक रिवाज जो ख़ासतौर पर तमिलों के माने जाते हैं, इस शास्त्रीय युग जितने पुराने हैं।


title: तमिल

text: कृषि का इस युग में पर्याप्त महत्त्व था और इस बात के सबूत भी मिलते हैं कि सिंचाई के संजाल हेतु कृत्रिम जलमार्गों का निर्माण करने की कला तीसरी सदी ईसापूर्व तक पुरानी है। आन्तरिक और बाह्य वाणिज्य काफी फलाफूला और प्राचीन रोम के साथ संपर्क के पर्याप्त साक्ष्य उपलब्ध होते हैं। करूर और अरिकामेदु में उत्खननों में भारी मात्र में प्राप्त रोमन सिक्के यहाँ रोमन व्यापारियों की उपस्थति का प्रबल प्रमाण हैं। पांड्य राजाओं द्वारा कम से कम दो दूतदल रोम के सम्राट ऑगस्टस के दरबार में भेजे गए थे। तमिल लेखनयुक्त मृद्भांडों के टुकड़े लाल सागर के क्षेत्रों के उत्खनन में प्राप्त हुए हैं जो इस इलाके में तमिल व्यापारियों की उपस्थिति का प्रमाण हैं।


title: तमिल

text: तमिलों का यह प्राचीन स्वर्णयुग लगभग चौथी सदी के आसपास अपने अंत तक आ पहुँचा जब इनपर कालाभ्र द्वारा आक्रमण हुए। इन्हें तमिल साहित्य और शिलालेखों में "कलप्पिरार" के नाम से संबोधित किया गया है। इन आक्रान्ताओं का विवरण तमिल भूमि के उत्तर से आये बर्बर और दुर्दान्त लोगों के रूप में मिलता है। तमिल अंध युग के नाम से जाना जाने वाला यह दौर पल्लव साम्राज्य के उत्थान के साथ खत्म हुआ। क्लैरेंस मेलनी के अनुसार, तमिल स्वर्णयुग के दौरान तमिल लोग मालदीव द्वीपसमूह पर भी बसे हुए थे।


title: तमिल

text: ब्रिटिश उपनिवेश स्थापित करने वालों ने तमिल राज्यक्षेत्रों को संगठित रूप देकर मद्रास प्रेसिडेंसी का निर्माण किया, जो ब्रिटिश राज का अभिन्न अंग बना। इसी तरह, श्रीलंका के तमिल भाषी क्षेत्रों को इस द्वीप के अन्य हिस्सों से जोड़ा गया और सीलोन उपनिवेश बनाया गया, 1802 के आसपास। ये लोग भारत और श्रीलंका के क्रमशः 1947 और 1948 में आजाद होने के बाद भी राजनीतिक रूप से सम्बद्ध रहे।


title: तमिल

text: भारत की 1947 स्वतन्त्रता के बाद, मद्रास प्रेसिडेंसी मद्रास राज्य बना, जो वर्तमान में तमिलनाडु राज्य, तटीय आन्ध्र प्रदेश, उत्तरी केरल, और कर्नाटक का दक्षिणी पश्चिमी तटीय इलाका है। बाद में इस राज्य को भाषायी आधार पर विभाजित किया गया। 1953 में उत्तरी जिले आन्ध्र प्रदेश के रूप में अस्तित्व में आये। 1956 के राज्य पुनर्गठन आयोग के लागू होने के बाद मद्रास राज्य के पश्चिमी तटीय हिस्से छिन गए। बेलारी और दक्षिण कन्नार को मैसूर राज्य में शामिल कर दिया गया। और मालाबार जिले और त्रावणकोर और कोचीन की राजशाहियों से केरल राज्य का निर्माण हुआ। 1968 में मद्रास राज्य का नाम बदल कर तमिलनाडु कर दिया गया। श्रीलंका की कुल जनसंख्या का 15% हिस्सा तमिलों का है।


title: तमिल

text: भारत में ज्यादातर तमिल लोग तमिल नाडु राज्य में निवास करते हैं। संघराज्यक्षेत्र पुद्दुचेरी में तमिल लोग बहुसंख्यक हैं। पुद्दुचेरी पहले फ्रांसीसी उपनिवेश रह चुका है और चारों ओर से तमिलनाडु से घिरा हुआ है। अंडमान निकोबार द्वीप समूह में भी जनसंख्या का कम से कम छठवाँ हिस्सा तमिल है।


title: तमिल

text: इसके अतिरिक्त भारत के अन्य इलाकों में उल्लेखनीय तमिल जनसंख्या निवास करती है। इनमें से ज्यादातर काफी हाल में, औपनिवेशिक काल अथवा आजादी के बाद के दौर में यहाँ पहुँचे हैं, हालाँकि कि कुछ संख्या मध्यकाल के दौरान की भी है। तमिल जनसंख्या की महत्वपूर्ण उपस्थिति कर्नाटक (29 लाख), महाराष्ट्र (14 लाख), आन्ध्र प्रदेश (12 लाख), केरल (6 लाख) और दिल्ली (1 लाख) में है।


title: तमिल

text: श्री लंका में दो प्रकार के तमिल लोग हैं, श्री लंकाई तमिल और भारतीय तमिल। श्री लंकाई तमिल, प्राचीन जाफना राजवंश और पूर्वी तटीय कबीलों के वंशज हैं। भारतीय तमिल (अथवा पहाड़ी तमिल) उन बंधुआ मजदूरों के वंशज हैं जिन्हें उन्निस्वीं सदी में चाय बागानों में मजदूरी के लिए भारत से ले जाया गया। श्री लंका में एक महत्वपूर्ण समुदाय मुस्लिम तमिलों का भी है, जो तमिल भाषी है और इस्लाम में आस्था रखते हैं, हालाँकि इनके नृजातीय रूप से तमिल होने के प्रमाण भी कई हैं, हालाँकि ये लोग विवादास्पद रूप से श्रीलंका सरकार द्वारा अलग नृजातीय समुदाय के रूप में सूचीबद्ध किये जाते हैं।


title: तमिल

text: ज्यादातर श्रीलंकाई तमिल उत्तरी और पूर्वी प्रान्त में और कुछ मात्रा में राजधानी कोलम्बो में रहते हैं, जबकि ज्यादातर भारतीय तमिल मध्य प्रान्त के पहाड़ी इलाकों में बसते हैं। ऐतिहासिक रूप से दोनों समुदाय एक दूसरे को अलग मानते हैं, हालाँकि 1980 के दशक के बाद इनमें एकता की भावना मजबूत हुई है।


title: तमिल

text: 1960 के दशक में भारतीय और श्रीलंका सरकार के मध्य हुए कतिपय समझौतों के बाद लगभग 40 भारतीय तमिलों को नागरिकता मिल गयी और बाकियों को भारत भेज दिया गया। 1990 के दशक आते-आते, ज्यादातर भारतीय तमिलों को श्रीलंकाई नागरिकता हासिल हो गयी।


title: तमिल

text: तमिलों का बाहर की ओर प्रवास महत्वपूर्ण रूप से अठारहवीं सदी में शुरू हुआ जब ब्रिटिश औपनिवेशिक सरकार ने बहुत से गरीब तमिलों को साम्राज्य के सुदूरवर्ती हिस्सों में मजदूर के रूप में भेजा, विशेषकर मलाया, दक्षिण अफ्रीका, फ़िजी, मॉरिशस, त्रिनिदाद और टोबैगो, गयाना, सूरीनाम, जमैका, फ्रेंच गयाना और मार्टिनीक के लिए। लगभग उसी दौर में, बहुत से तमिल व्यवसायी भी साम्राज्य के बिभिन्न भागों के लिए प्रवास कर गये, विशेषकर बर्मा और पूर्व अफ्रीका के लिए।


title: तमिल

text: इनमें से बहुत से तमिल अब भी इन देशों में निवास करते हैं, और सिंगापुर, रियूनियन, मलेशिया, और दक्षिण अफ्रीका में निवास करने वाले इन तमिल समुदायों ने काफी हद तक अपनी भाषा और मूल संस्कृति को बरकरार रखा है। मलेशिया में बहुत से तमिल बच्चे तमिल स्कूलों में पढ़ते हैं और काफी सारे तमिल बच्चों की परवरिश तमिल मातृभाषी के रूप में होती है। सिंगापुर में, और मॉरिशस और रियूनियन में, तमिल बच्चे तमिल भाषा को दूसरी भाषा के रूप में स्कूलों में पढ़ते हैं जबकि पहली भाषा अंग्रेजी होती है। सिंगापुर में तमिल भाषा के संरक्षण हेतु सरकार ने इसे आधिकारिक भाषा का दर्जा दे रखा है बावजूद इसके कि यहाँ कुल जनसंख्या का मात्र 5% तमिल हैं, और तमिल लोगों को तमिल भाषा में पढ़ाई को अनिवार्य कर रखा है। अन्य तमिल समुदाय, जैसे कि दक्षिण अफ्रीका, फ़िजी, मॉरिशस, त्रिनिदाद और टोबैगो, गयाना, सूरीनाम, जमैका, फ्रेंच गयाना, गुआदेलोप, मार्टिनीक और कैरेबियन देशों में अपनी पहली भाषा के रूप में भले ही तमिल न बोलते हों, मजबूत तमिल पहचान को अक्षुण्ण रखा है यह भाषा आसानी से समझ सकते हैं, जबकि बहुत से बुजुर्ग लोग इसे प्रथम भाषा के रूप में अब भी बोलते हैं। पकिस्तान में एक छोटी सी संख्या तमिलों की है जो 1947 में भारत विभाजन के बाद यहाँ बसे।


title: तमिल

text: 1980 के दशक में भी बड़े पैमाने पर बाहर की ओर प्रवास शुरू हुआ जब श्री लंका के तमिलों ने नृजातीय संघर्षों के चलते बचने के लिए पलायन किया। ये बाद के प्रवासी लोग ऑस्ट्रेलिया, यूरोप उत्तर अमेरिका, और दक्षिण पूर्व एशिया में जा बसे हैं।


title: अंगूर

text: अंगूर (संस्कृत: "द्राक्षा") एक फल है। अंगूर एक बलवर्द्धक एवं सौन्दर्यवर्धक फल है। अंगूर फल माँ के दूध के समान पोषक है। फलों में अंगूर सर्वोत्तम माना जाता है। यह निर्बल-सबल, स्वस्थ-अस्वस्थ आदि सभी के लिए समान उपयोगी होता है। ये अंगूर की बेलों पर बड़े-बड़े गुच्छों में उगता है। अंगूर सीधे खाया भी जा सकता है,


title: अंगूर

text: अंगूर एक बलवर्द्धक एवं सौन्दर्यवर्धक फल है। अंगूर फल माँ के दूध के समान पोषक है। फलों में अंगूर सर्वोत्तम माना जाता है। यह निर्बल-सबल, स्वस्थ-अस्वस्थ आदि सभी के लिए समान उपयोगी होता है। बहुत से ऐसे रोग हैं जिसमें रोगी को कोई पदार्थ नहीं दिया जाता है। उसमें भी अंगूर फल दिया जा सकता है। पका हुआ अंगूर तासीर में ठंडा, मीठा और दस्तावर होता है। यह स्पर को शुद्ध बनाता है तथा आँखों के लिए हितकर होता है। अंगूर वीर्यवर्घक, रक्त साफ करने वाला, रक्त बढ़ाने वाला तथा तरावट देने वाला फल है। अंगूर में जल, शर्करा, सोडियम, पोटेशियम, साइट्रिक एसिड, फलोराइड, पोटेशियम सल्फेट, मैगनेशियम और लौह तत्व भरपूर मात्रा में होते हैं। अंगूर ह्वदय की दुर्बलता को दूर करने के लिए बहुत गुणकारी है। ह्वदय रोगी को नियमित अंगूर खाने चाहिए। अंगूर के सेवन से फेफड़े में जमा कफ निकल जाता है, इससे खाँसी में भी आराम आता है। अंगूर जी मिचलाना, घबराहट, चक्कर आने वाली बीमारियों में भी लाभदायक है। श्वास रोग व वायु रोगों में भी अंगूर का प्रयोग हितकर है। नकसीर एवं पेशाब में होने वाली रुकावट में भी हितकर है। अंगूर का शरबत तो ""अमृत तुल्य"" है। शरीर के किसी भी भाग से रक्त स्राव होने पर अंगूर के एक गिलास ज्यूस में दो चम्मच शहद घोलकर पिलाने पर रक्त की कमी को पूरा किया जा सकता है जिसकी कि रक्तस्राव के समय क्षति हुई है। अंगूर का गूदा " ग्लूकोज व शर्करा युक्त " होता है। विटामिन "ए" पर्याप्त मात्रा में होने से अंगूर का सेवन " भूख " बढाता है, पाचन शक्ति ठीक रखता है, आँखों, बालों एवं त्वचा को चमकदार बनाता है। हार्ट-अटैक से बचने के लिए बैंगनी (काले) अंगूर का रस "एसप्रिन" की गोली के समान कारगर है। "एसप्रिन" खून के थक्के नहीं बनने देती है। बैंगनी (काले) अंगूर के रस में " फलोवोनाइडस " नामक तत्व होता है और यह भी यही कार्य करता है। पोटेशियम की कमी से बाल बहुत टूटते हैं। दाँत हिलने लगते हैं, त्वचा ढीली व निस्तेज हो जाती है, जोडों में दर्द व जकड़न होने लगती है। इन सभी रोगों को अंगूर दूर रखता है। अंगूर फोडे-फुन्सियों एवं मुहासों को सुखाने में सहायता करता है। अंगूर के रस के गरारे करने से मुँह के घावों एवं छालों में राहत मिलती है। एनीमिया में अंगूर से बढ़कर कोई दवा नहीं है। उल्टी आने व जी मिचलाने पर अंगूर पर थोड़ा नमक व काली मिर्च डालकर सेवन करें। पेट की गर्मी शांत करने के लिए 20-25 अंगूर रात को पानी में भिगों दे तथा सुबह मसल कर निचोडें तथा इस रस में थोड़ी शक्कर मिलाकर पीना चाहिए। गठिया रोग में अंगूर का सेवन करना चाहिए। इसका सेवन बहुत लाभप्रद है क्योंकि यह शरीर में से उन तत्वों को बाहर निकालता है जिसके कारण गठिया होता है। अंगूर के सेवन से हड्डियाँ मजबूत होती हैं। अंगूर के पत्तों का रस पानी में उबालकर काले नमक मिलाकर पीने से गुर्दो के दर्द में भी बहुत लाभ होता है। भोजन के आघा घंटे बाद अंगूर का रस पीने से खून बढ़ता है और कुछ ही दिनों में पेट फूलना, बदहजमी आदि बीमारियों से छुटकारा मिलता है। अंगूर के रस की दो-तीन बूंद नाक में डालने से नकसीर बंद हो जाती है।


title: अंगूर

text: अंगूर चिकित्सा को एम्पिलोथेरेपी  (प्राचीन ग्रीक “एम्फ़ीलोस” यानि “वाइन”) के नाम से भी जाना जाता है। यह  नैसर्गिक चिकित्सा या वैकल्पिक चिकित्सा का एक रूप है, जिसमें अंगूरों का बहुत अधिक मात्रा में उपयोग किया जाता है, इसमें अंगूर के बीज, फल और पत्तियों का उपयोग किया जाता है I यद्यपि स्वास्थ्य प्रयोजनों में अंगूर के उपभोग से सकारात्मक लाभ के कुछ सीमित प्रमाण ही हैं, किन्तु कुछ चरम दावे भी हैं, जैसे कि अंगूर चिकित्सा द्वारा, कैंसर का इलाज संभव है लेकिन ये दावे महज़  नीमहकीमों  के व्यंग्यात्मक दावे हैं।


title: अंगूर

text: वाइन” का स्वास्थ्य पर प्रभाव मुख्य रूप से, इसके सक्रिय घटक अल्कोहल के आधार पर निर्धारित होता है। कुछ अध्ययनों के अनुसार वाइन” की अल्प मात्रा (महिलाओं के लिए प्रति दिन एक मानक पेय और पुरुषों के लिए प्रति दिन एक से दो मानक पेय) पीने से दिल की बीमारी, स्ट्रोक, मधुमेह, मेलिटस,मेटाबोलिक सिंड्रोम और शीघ्र मृत्यु का खतरा कम होता है। हालांकि, अन्य अध्ययनों में इस तरह का कोई प्रभाव नहीं पाया गया। न्यू साइंटिफिक डेटा एंड रिसर्च के अनुसार, डॉ.पंकज नरम ने, वाइन के नियंत्रित सेवन से, होने वाले लाभों को सूचीबद्ध  किया  है I मानक पेय मात्रा, की तुलना में वाइन के अधिक सेवन  से हृदय रोग,उच्च रक्तचाप, आर्टियल फाईब्रिलेशन, स्ट्रोक और कैंसर का खतरा बढ़ जाता है। बहुत कम मात्रा में वाइन के सेवन से  कैंसर द्वारा मृत्यु दर में, मिश्रित परिणाम भी पाए गए हैं ।


title: भारत का केंद्रीय बजट

text: भारतीय संविधान के अनुच्छेद 112 में भारत के केन्द्रीय बजट को वार्षिक वित्तीय विवरण के रूप में निर्दिष्ट किया गया है, जो कि भारतीय गणराज्य का वार्षिक बजट होता है, जिसे प्रत्येक वर्ष फरवरी के पहले कार्य-दिवस को भारत के वित्त मंत्री द्वारा संसद में पेश किया जाता है। से पहले इसे फरवरी के अंतिम कार्य-दिवस को पेश किया जाता था। भारत के वित्तीय वर्ष की शुरूआत, अर्थात 1 अप्रैल से इसे लागू करने से पहले बजट को सदन द्वारा पारित करना आवश्यक होता है। पूर्व वित्त मंत्री मोरारजी देसाई ने अभी तक सबसे ज्यादा 10 बार बजट प्रस्तुत किया है।


title: भारत का केंद्रीय बजट

text: स्वतंत्र भारत का प्रथम केन्द्रीय बजट 26 नवम्बर 1947 को आर.के. शनमुखम चेट्टी द्वारा प्रस्तुत किया गया था।


title: भारत का केंद्रीय बजट

text: 1962-63 के अंतरिम बजट के साथ 1959-60 से 1963-64 के वित्तीय वर्ष के लिए केंद्रीय बजट को मोरारजी देसाई द्वारा प्रस्तुत किया गया। 1964 और 1968 में फरवरी 29 को वे अपने जन्मदिन पर केंद्रीय बजट पेश करने वाले एकमात्र वित्त मंत्री बने। देसाई द्वारा प्रस्तुत बजट में पांच वार्षिक बजट शामिल हैं, अपने पहले कार्यकाल के दौरान एक अंतरिम बजट और दूसरे कार्यकाल के दौरान एक अंतरिम बजट और तीन अंतिम बजट प्रस्तुत किया, इस समय वे वित्त मंत्री और भारत के उप-प्रधानमंत्री दोनों थे।


title: भारत का केंद्रीय बजट

text: देसाई के इस्तीफा देने के बाद, उस समय की भारत की प्रधानमंत्री इंदिरा गांधी ने वित्त मंत्रालय के पदभार को संभाल लिया और साथ ही वित्त मंत्री के पद को हासिल करने वाली एकमात्र महिला भी बन गई।


title: भारत का केंद्रीय बजट

text: वित्त पोर्टफोलियो को हासिल करने वाले राज्य सभा के पहले सदस्य प्रणव मुखर्जी ने 1982-83, 1983-84 और 1984-85 के वार्षिक बजट को प्रस्तुत किया।


title: भारत का केंद्रीय बजट

text: वी.पी. सिंह के सरकार छोड़ने के बाद 1987-89 के बजट को राजीव गांधी ने प्रस्तुत किया और मां और दादा के बाद बजट प्रस्तुत करने वाले वे एकमात्र तीसरे प्रधानमंत्री बने।


title: भारत का केंद्रीय बजट

text: एन.डी. तिवारी ने वर्ष 1988-89 के लिए बजट प्रस्तुत किया, 1989-90 के लिए एस.बी. चव्हाण, जबकि मधु दंडवते ने 1990-91 के लिए केंद्रीय बजट प्रस्तुत किया।


title: भारत का केंद्रीय बजट

text: डॉ॰ मनमोहन सिंह भारत के वित्त मंत्री बने लेकिन चुनाव की विवशता वश उन्होंने 1991-92 के लिए अंतरिम बजट ही प्रस्तुत किया।


title: भारत का केंद्रीय बजट

text: राजनीतिक घटनाक्रम के कारण, प्रारम्भिक चुनाव को मई 1991 में आयोजित किया गया, जिसमें भारतीय राष्ट्रीय कांग्रेस ने राजनीतिक सत्ता को पुनः प्राप्त किया और वित्त मंत्री मनमोहन सिंह ने 1991-92 के लिए बजट प्रस्तुत किया।


title: भारत का केंद्रीय बजट

text: मनमोहन सिंह ने अपने अगले बजट 1992-93 में अर्थव्यवस्था को मुक्त कर दिया, विदेशी निवेश को प्रोत्साहित किया और आयात कर को कम करते हुए 300 से अधिक प्रतिशत से 50 प्रतिशत तक किया।


title: भारत का केंद्रीय बजट

text: 1996 में चुनाव के बाद, एक गैर-कांग्रेसी मंत्रालय ने पद ग्रहण किया। इसलिए 1996-97 के अंतिम बजट को पी. चिदम्बरम द्वारा प्रस्तुत किया गया जो उस समय तमिल मानिला कांग्रेस से संबंधित थे।


title: भारत का केंद्रीय बजट

text: एक संवैधानिक संकट के बाद जब आई. के. गुजराल का मंत्रालय समाप्त हो रहा था तब चिदंबरम के 1997-98 बजट को पारित करने के लिए संसद की एक विशेष सत्र बुलाई गई थी। इस बजट को बिना बहस के ही पारित किया गया था।


title: भारत का केंद्रीय बजट

text: मार्च 1998 के सामान्य चुनाव के बाद जिसमें भारतीय जनता पार्टी केंद्रीय सरकार का गठन करने वाली थी, तब इस सरकार के वित्त मंत्री यशवंत सिन्हा ने 1998-99 के अंतरिम और अंतिम बजट को प्रस्तुत किया।


title: भारत का केंद्रीय बजट

text: 1999 के सामान्य चुनाव के बाद, सिन्हा एक बार फिर वित्त मंत्री बने और वर्ष 1999-2000 से 2002-2003 तक चार वार्षिक बजट प्रस्तुत किया। मई 2004 में चुनाव होने के कारण अंतरिम बजट को जसवंत सिंह द्वारा प्रस्तुत किया गया।


title: भारत का केंद्रीय बजट

text: वर्ष 2000 तक, केंद्रीय बजट को फरवरी महीने के अंतिम कार्य-दिवस को शाम 5 बजे घोषित किया जाता था। यह अभ्यास औपनिवेशिक काल से विरासत में मिला था जब ब्रिटिश संसद दोपहर में बजट पारित करती थी जिसके बाद भारत ने इसे शाम को करना आरम्भ किया।


title: भारत का केंद्रीय बजट

text: अटल बिहारी बाजपेयी की एनडीए सरकार (बीजेपी द्वारा नेतृत्व) के तत्कालीन वित्त मंत्री श्री यशवंत सिन्हा थे, जिन्होंने परम्परा को तोड़ते हुए 2001 के केंद्रीय बजट के समय को बदलते हुए प्रातः 11 बजे घोषित किया।.


title: साम्भर झील

text: भारत के राजस्थान राज्य में जयपुर नगर के समीप स्थित यह लवण जल (खारे पानी) की झील है। यह झील समुद्र तल से 1,200 फुट की ऊँचाई पर स्थित है। जब यह भरी रहती है तब इसका क्षेत्रफल 90 वर्ग मील रहता है। इसमें चार नदियाँ (रुपनगढ,मेंथा,खारी,खंड़ेला) आकर गिरती हैं। इस झील से बड़े पैमाने पर नमक का उत्पादन किया जाता है।


title: साम्भर झील

text: अनुमान है कि अरावली के शिष्ट और नाइस के गर्तों में भरा हुआ गाद (silt) ही नमक का स्रोत है। गाद में स्थित विलयशील सोडियम यौगिक वर्षा के जल में घुसकर नदियों द्वारा झील में पहुँचाता है और जल के वाष्पन के पश्चात झील में नमक के रूप में रह जाता है।


title: साम्भर झील

text: महाकाव्य महाभारत के अनुसार यह क्षेत्र असुर राज वृषपर्व के साम्राज्य का एक भाग था और यहाँ पर असुरों के कुलगुरु शुक्राचार्य निवास करते थे। इसी स्थान पर शुक्राचार्य की पुत्री देवयानी का विवाह नरेश ययाति के साथ सम्पन्न हुआ था। देवयानी को समर्पित एक मंदिर झील के पास स्थित है।


title: साम्भर झील

text: अवेध बोरवेल के चलते तथा परवासी परिंदों को सुरक्षित रखने के लिए नरेश कादयान द्वारा जनहित याचिका सुप्रीम कोर्ट में दायर केर दी है।


title: साम्भर झील

text: एक अन्य हिंदू मान्यता के अनुसार, शाकम्भरी देवी जो कि चौहान राजपूतों की रक्षक देवी हैं, ने यहां स्थित एक वन को बहुमूल्य धातुओं के एक मैदान में परिवर्तित कर दिया था। लोग इस संपदा को लेकर होने वाले संभावित झगड़ों के लेकर चिंतित हो गये और इसे एक वरदान के स्थान पर श्राप समझने लगे। लोगों ने देवी से अपना वरदान वापस लेने की प्रार्थना की तो देवी ने सारी चांदी को नमक में परिवर्तित कर दिया। यहाँ शाकम्भरी देवी को समर्पित एक मंदिर भी उपस्थित है। वैसे माता शाकम्भरी देवी का मुख्य मंदिर सहारनपुर मे है चौहानों ने यहां पर भी माँ शाकम्भरी देवी की स्थापना की थी


title: साम्भर झील

text: इस झील में पाँच नदियों मेड़ता, समौद, मेंथा या मेंढा, रूपनगढ़, खारी और खंडेला से पानी आता है। झील का कुल जलग्रह क्षेत्र 5700 वर्ग किलोमीटर है।


title: बन्दूक

text: बन्दूक (अंग्रेजी: Coach gun) बीसवीं सदी तक सैनिकों द्वारा प्रयुक्त एक प्रमुख हथियार रहा है। यह आकार में बड़ा एवं वजनी होता है। साम्राज्यवाद के दौर में मुख्यतः इसी अस्त्र के कारण यूरोपीय सेनाओं ने एशियाई, अफ्रीकी एवं अमेरिकी भूभागों पर अपना प्रभुत्व स्थापित कर लिया था। इकनाली बन्दूक में एक बार मे केवल एक ही गोली भर कर दागी जाती है जबकि दुनाली बन्दूक में दो गोलियाँ भरकर क्रमश: दागी जा सकती हैं। आजकल भारत की आम जनता में जो लाइसेंसी बन्दूकें मिलती हैं उनमें प्राय: बारह बोर के ही कारतूस प्रयोग में लाये जाते हैँ। ब्रिटिश भारत में प्राय: विदेश में बनी बन्दूकें ही अमीर लोगों के पास होती थीं किन्तु अब भारतीय आयुध निर्माणी द्वारा बनायी गयीं इकनाली व दुनाली बन्दूकें यहाँ के शस्त्र विक्रेता अपने पास रखने लगे हैं। इन्हें कोई भी शस्त्र अनुज्ञप्ति धारक उनसे सीधे मूल्य देकर खरीद सकता है।


title: बन्दूक

text: सामान्यत: इनमें प्रयुक्त होने वाले बारह बोर के कारतूस 70 मिलीमीटर व 65 मिलीमीटर लम्बाई के होते हैं। इन्हें भी अब भारत में ही बनाया जाने लगा है। ये कारतूस भी भारत के शस्त्र विक्रेताओं से खरीदे जा सकते हैं। कारतूस मे छर्रे, काटन वैड, गन पाउडर एवं .22 कैप होता है| बंदूक के कारतूस का वर्गीकरण नम्बरों के आधार पर है जैसे 1 नम्बर का कारतूस जिसमे छर्रे बड़े होते है एवं उनका प्रयोग बड़े शिकार पर किया जाता है| इसी प्रकार से नम्बर 2,3,4,5,6 के कारतूस होते हैं जिनमे छर्रों की संख्या बढ़ती जाती है एवं उनका आकार घटता जाता है| एल जी एवं कारतूस को बहुत ही बड़े शिकार के लिये किया जाता है|वास्तव मे कोई बंदूक कितने बोर की होगी यह निर्धारित करने के लिए एक विशेष प्रणाली अपनायी जाती है जैसे यदि किसी गन की नली से एक पाउण्ड लेड धातु का गोलाकार 12वां भाग सरलता से पास हो जाए तो उसे 12 बोर की गन कहेंगे|इसी प्रकार 14 बोर एवं 10 बोर की बंदूंको का वर्गीकरण भी किया जाता है|


title: बन्दूक

text: साधारण बोलचाल की भाषा में हम जिसे बोर कहते हैं वह शस्त्र-विज्ञान की भाषा में गेज़ कहलाता है। नीचे 12 बोर के कारतूसों की विनिर्दिष्टीकरण तालिका दी जा रही है जिससे इसकी सही-सही और वास्तविक जानकारी हो सके।


title: भारत की मौद्रिक नीति

text: मौद्रिक नीति एक ऐसी नीति होती है जिसके माध्यम से किसी देश का मौद्रिक प्राधिकरण खासकर उस देश का सेंट्रल बैंक उस देश की अर्थव्यवस्था के अन्दर ब्याज़ की दरों के नियंत्रण के माध्यम से मुद्रा की पूर्ति को नियमित और नियंत्रित करता है ताकि वस्तुओं के दामों में बढ़ोत्तरी से बचा जा सके और अर्थव्यवस्था को विकास की तरफ अग्रसर किया जा सके.


title: भारत की मौद्रिक नीति

text: मूल्य स्थिरता की आवश्यकता आर्थिक विकास के साथ-साथ मूल्यों के बढ़ने की गति के ऊपर विराम लगाने के लिए अत्यंत जरुरी होता है. इस रणनीति के तहत उन पर्यावरणीय तथ्यों को बढ़ावा देना है जो न केवल वास्तुकला के विकास के लिए जरूरी हों बल्कि उनके विकास की गति को भी बनाये रख सकें. साथ ही मूल्य वृद्धि के तार्किक महत्व को समझ सकें.


title: भारत की मौद्रिक नीति

text: भारतीय रिजर्व बैंक के महत्वपूर्ण कार्यों में से एक उत्पादन को प्रभावित किए बिना उधार पर दिए जाने वाले ऋणों को कम करना है. साथ ही मौसमी आवश्यकताओं और उत्पादों को ध्यान में रखते हुए बैंक ऋण और मुद्रा आपूर्ति का नियंत्रित विकास करना है.


title: भारत की मौद्रिक नीति

text: उत्पादों की भरमार और उनकी अधिकता एवं सामानों के अधिक मात्रा में आपूर्ति के कारण इकाईयां बीमार हो रही हैं. इसी समस्या के सन्दर्भ में केंद्रीय मौद्रिक प्राधिकरण नें सामानों के प्रवाह पर प्रतिबन्ध लगाने के लिए बहुत महत्वपूर्ण निर्णय लिया है. इस रणनीति के तहत कई कार्य किये गए हैं. जैसे सामानों के स्टॉक होने से बचना और संगठन के अंतर्गत सुस्त मुद्रा को रोकना.


title: भारत की मौद्रिक नीति

text: मौद्रिक नीति निर्यात को बढ़ावा देने और व्यापार की सुविधा सन्दर्भ में विशेष जोर देता है. यह मौद्रिक नीति का एक स्व-नियंत्रित उपाय है.


title: भारत की मौद्रिक नीति

text: मौद्रिक प्राधिकरण छोटे उधारकर्ताओं और प्राथमिक क्षेत्रकों को दिए जाने वाले ऋण के आवंटन से संबंधित फैसलों पर नियंत्रण करता है.


title: भारत की मौद्रिक नीति

text: रिजर्व बैंक की नीति के अंतर्गत अर्थव्यवस्था के सभी क्षेत्रों को समान लाभ का अवसर उपलब्ध कराया जाता है.


title: भारत की मौद्रिक नीति

text: यह वित्तीय प्रणाली के प्रभाव को बढ़ावा देता है. साथ ही संरचनात्मक परिवर्तनों जैसे ऋण वितरण प्रणाली में आसान परिचालन, व्याज दरों के वृद्धि पर नियंत्रण आदि स्थापित करता है. इसके अलावा मुद्रा के सन्दर्भ में बाज़ार में नए-नए मानदंडो को भी स्थापित करता है.


title: गौरवशाली क्रांति

text: गौरवपूर्ण क्रान्ति ("Glorious Revolution"; "ग्लोरियस रेवोल्यूशन") या सन १६८८ की क्रान्ति, इंग्लैंड राज्य में हुई एक धार्मिक-राजनैतिक क्रांति थी। गौरवपूर्ण क्रांति को रक्तहीन क्रांति के नाम से जाना जाता है क्योंकि यह शांतिपूर्वक संपन्न हुई थी। इंग्लैंड का राजा बदला ,इंग्लैंड की शासन व्यवस्था बदली, "पर कहीं खून का एक कतरा भी न गिरा"। इंग्लैंड के जेम्स द्वितीय द्वारा संसदीय संप्रभुता को चुनौती देने के फलस्वरुप ही इंग्लैंड राज्य में 1688 ईस्वी में क्रांति हुई थी। राजा जेम्स द्वितीय को अपनी पत्नी ऐनी समेत अपने निरकुंश शासन संसद की अवहेलना करने तथा प्रोटेस्टैंट धर्म विरोधी नीति के कारण गद्दी छोड़नी पड़ी थी। इस क्रांति के बाद विलियम तृतीय और मैरी द्वितीय को इंग्लैंड के सह-शासक के रूप में राजा और रानी बनाया गया।


title: गौरवशाली क्रांति

text: गौरवशाली क्रांति के फलस्वरूप इंग्लैंड में स्वछंद राजतंत्र का काल पूर्णतः समाप्त हो गया था। संसदीय शासन पद्धति की स्थापना हो जाने से जनसाधारण के अधिकार सुरक्षित हो गए थे। राजनीतिक एवं धार्मिक अत्याचार के भय से मुक्ति पा कर लोग आर्थिक विकास की ओर अग्रसर होने लगे थे।


title: गौरवशाली क्रांति

text: 1685 ई. में चार्ल्स द्वितीय की मृत्यु के बाद उसका लघुभ्राता इंग्लैण्ड के राजसिंहासन पर जेम्स द्वितीय के नाम से आसीन हुआ। जेम्स द्वितीय ने राजा बनने के बाद कैथोलिक धर्म का प्रचार व प्रसार किया। इसमें उनकी पत्नी ऐनी हाईड की भी महत्वपूर्ण भूमिका थी जो स्वयं कैथोलिक थीं। उसने अपनी नीति को सफल बनाने के लिए सेना और लुई चौदहवें से प्राप्त धन को आधार बनाया। जब 1685 ई. से ही फ्रांस मेंं आतंक का वातावरण प्रारंभ हो गया था। तत्पश्चात फ्रांस में असंतोष शारणार्थी आतंक के दमन से बचने के लिए इग्लैण्ड आने लगे। इससे इग्लैण्ड में असंतोष फैला। जेम्स ने विश्वविद्यालय और सरकारी नौकरियों में भी कैथोलिक मताबलम्बियों को रखा। जेम्स के अन्य अनुचित और अवैध कार्यों से इंग्लैण्ड में तीव्र रोष और विरोध फैल गया। अंत में जेम्स द्वितीय को इंग्लैण्ड छोड़ना पड़ा और संसद ने उसकी पुत्री मेरी और उसके पति विलियम को इंग्लैण्ड में आमंत्रित किया और मेरी को इंग्लैण्ड की शासिका बनाया। इस घटना को इंग्लैण्ड में महान क्रांति या वैभवपूर्ण क्रांति कहते हैं। इस क्रांति में रक्त की एक बूंद भी नहीं बही और परिवर्तन हो गये। इससे इस क्रांति को गौरवशाली क्रांति भी कहते हैं।


title: गौरवशाली क्रांति

text: जेम्स द्वितीय निरंकुश एवं स्वेच्छाचारी शासक था। उसने अपनी सेना में वृद्धि की, जिससे कि वह जनता को आतंकित कर सके। निरंकुश शासन और शासन का कटु अनुभव जनता को पहले ही था। फलतः जनता द्वारा जेम्स का विरोध होना स्वाभाविक था। संसद अपने विशष्ट अधिकारों का उपयोग चाहती थी। वह राजा के अधिकारों को सीमित और नियंत्रित करना चाहती थी। फलतः राजा और संसद के मध्य संघर्ष प्रारंभ हो गया। इस संघर्ष का अंत शानदार क्रांति के रूप में हुआ और अंत में संसद ने राजा पर विजय प्राप्त की।


title: गौरवशाली क्रांति

text: चार्ल्स द्वितीय के अवैध पुत्र मन्मथ (Monmouth) ने सिंहासन प्राप्ति के लिए जेम्स के विरूद्ध विद्रोह कर दिया और स्वयं को चार्ल्स द्वितीय का उत्तराधिकारी घोषित कर दिया। जेम्स द्वितीय ने मन्मथ को युद्ध में परास्त कर बंदी बना लिया और उसे तथा उसके साथियों को न्यायालय द्वारा मृत्यु दण्ड दिया गया। इस न्यायालय को खूनी न्यायालय कहा गया। स्काटलैण्ड में भी अर्ल ऑफ अरगिल ने व्रिदोह किया। इस विद्रोह का भी कठोरता से दमन किया गया। तीन सौ व्यक्तियों को मृत्यु दण्ड दिया गया और 800 व्यक्तियों को दास बनाकर वेस्टइंडीज द्वीपों में भेजकर बेच दिया गया। स्त्रियों और बच्चों को भी क्षमा नहीं किया गया। इस क्रूरता और निर्दयता से जनता उससे रुष्ट हो गयी।


title: गौरवशाली क्रांति

text: जेम्स द्वितीय फ्रांस के कैथोलिक राजा लुई चतुर्दश से आर्थिक और सैनिक सहायता प्राप्त कर इंग्लैण्ड में अपना निरंकुश स्वेच्छाकारी शासन स्थापित करना चाहता था। वह लुई चौदहवें के धन और सैनिक सहायता के आधार पर राज करना चाहता था। लुई कैथोलिक था और फ्रांस मेंं प्रोटेस्टेंटों पर अत्याचार कर रहा था। इससे ये प्रोटेस्टेंट इंग्लैण्ड में आकर शरण ले रहे थे। ऐसी दश में इंग्लैण्डवासी और संसद सदस्य नहीं चाहते थे कि जेम्स लुई से मित्रता रखे और उससे सहायता प्राप्त करे। अतः वे जेम्स के विरोधी हो गये।


title: गौरवशाली क्रांति

text: राजा जेम्स कैथोलिक मत का अनुयायी था, जबकि इंग्लैण्ड की अधिकांश जनता एंग्लिकन मत की अनुयायी थी। जेम्स कैथोलिकों को अधिकाधिक सुविधाएँ प्रदान करना चाहता था। जेम्स ने पोप को इंग्लैण्ड में आमंत्रित किया और उसका अत्यधिक सम्मान किया। उसने लंदन में कैथोलिक कलीसिया भी स्थापित किया। इससे इंग्लैण्ड के प्युरीटन और प्रोटेस्टेंट उसके विरोधी हो गये।


title: गौरवशाली क्रांति

text: टेस्ट अधिनियम के अंतर्गत केवल एंग्लिकन कलीसिया के अनुयायी ही सरकारी पद पर रह सकते थे। जेम्स ने इस अधिनियम को स्थगित कर अनेक कैथोलिकों को राजकीय पदों पर प्रतिष्ठित किया। मंत्री, न्यायाधीश, नगर निगम के सदस्य तथा सेना में ऊँचे पदों पर कैथोलिक नियुक्त किए गए। अतः सांसद इससे रुष्ट हो गये। कैथोलिक मतावलंबी होने से जेम्स ने विश्वविद्यालयों में भी ऊँचे पदों पर कैथोलिक नियुक्त कर दिये। क्राइस्ट चर्च कॉलेज में अधिष्ठाता के पद पर और कैम्ब्रिज विश्वविद्यालय के कुलपति पद पर एक कैथोलिक को नियुक्त किया। मेकडॉनल्ड विद्यालय के भी शक्षा अधिकारियों को पृथक कर दिया गया, क्योंकि उन्होंने एक कैथोलिक को सभापित बनाने से इंकार कर दिया था। इससे प्रोटेस्टेंट सम्प्रदाय के लोग जेम्स विरोधी हो गये।


title: गौरवशाली क्रांति

text: जेम्स द्वितीय ने इंग्लैण्ड को कैथोलिक देश बनाने के लिए 1687 ई. और 1688 ई. में दो बार धार्मिक अनुग्रह की घोषणा की। प्रथम घोषणा से केथालिकों तथा अन्य मताबलम्बियों पर लगे प्रतिबंधों और नियंत्रणों को समाप्त कर दिया गया और द्वितीय घोषणा में वर्ग व धर्म का पक्षपात किये बिना सभी लोगों के लिए राजकीय पदों पर नियुक्ति का मार्ग प्रशस्त किया साथ ही कैथलिकों को धार्मिक स्वतंत्रता प्रदान कर दी गई। इससे संसद में भारी असंतोष व्याप्त हो गया एवं सांसद उसके घोर विरोधी हो गये। जेम्स ने यह आदेश दिया कि प्रत्येक रविवार को उसकी द्वितीय धार्मिक घोषणा पादरियों द्वारा कलीसिया में प्रार्थना के अवसर पर पढ़ी जाए। इसका यह परिणाम होता कि या तो पादरी अपने धर्म व मत के विरूद्ध इस घोषणा को पढ़ें, अथवा राजा की आज्ञा का उल्लंघन करें। इस पर कैंटरबरी के आर्चबिशप सेनक्राफ्ट ने अपने 6 साथियों सहित जेम्स को एक आवेदन पत्र प्रस्तुत किया। जिसमें जेम्स से निवेदन किया था कि वह अपनी आज्ञा को निरस्त कर दे और पुराने नियमों को भंग करने की नीति को त्याग दें। इससे जेम्स ने कुपित होकर इन पादरियों को बंदी बना कर उन पर राजद्रोह का मुकदमा चलाया, पर न्यायाधीशों ने उनको दोष मुक्त कर दिया। इससे जनता और सेना ने पादरियों की मुक्ति पर हर्ष और जेम्स के प्रति विरोध व्यक्त किया।


title: गौरवशाली क्रांति

text: 1686 ई. में जेम्स ने गिरजाघरों पर राजकीय श्रेष्ठता पूर्ण रूप से स्थापित करने के लिए "कोर्ट ऑफ हाई कमीशन" को पुनः स्थापित कर लिया। इसमें कैथोलिक धर्म की अवहेलना करने वालों पर मुकदमा चलाकर उनको दण्डित किया जाता था। जेम्स ने कैथोलिक धर्म के अधिक प्रचार और प्रसार के लिए लंदन में एक नवीन कैथोलिक कलीसिया स्थापित किया। जेम्स ने धा र्मिक न्यायालयों की स्थापना करके कानून को भंग किया, गिरजाघरों, विद्यालयों तथा विश्वविद्यालयों पर आक्रमण कर पादरियों और टोरियों को रुष्ट किया। जेम्स के इन अनुचित और अवैध कार्यों से देश में विरोध और क्रांति की भावनाएँ फैल गयीं।


title: गौरवशाली क्रांति

text: इस क्रांति द्वारा 1688 ई. में इंग्लैण्ड में शासकों का परिवर्तन "बिना रक्त की बूंद बहाए" संपन्न हो गया, इसलिए इस घटना को ""वैभवपूर्ण महान शानदार क्रांति"" कहते हैं। इस रक्तहीन राज्य क्रांति का महत्त्व उसके गर्जन-तर्जन में नहीं, अपितु उसके उद्देश्यों की विवेकशीलता और उपलब्धियों की दूरगामिता में है। यह एक युग निर्माणकारी घटना है। इससे इंग्लैंड में लोकप्रिय सरकार का युग प्रारंभ हुआ और सत्ता निरंकुश स्वेच्छाचारी राजाओं के हाथ से निकल कर संसद के हाथों में आ गयी।


title: गौरवशाली क्रांति

text: इस क्रांति से स्टुअर्ट राजाओं और संसद के बीच दीर्घकाल से चले आ रहे संघर्ष का अंत हो गया। इस संघर्ष में संसद की विजय हुई। अब इंग्लैंड में वास्तविक शासक संसद बन गयी। क्रांति के समय संसद ने "बिल ऑफ़ राइट्स" पारित कर उस पर विलियम और मेरी की स्वीकृति ले ली। इससे संसद की सम्प्रभुता स्वीकार कर ली गयी और राजा की निरोक राजसत्ता समाप्त कर दी गई। जनता की सत्ता सर्वोपरि मान ली गयी। राजा सिद्धांत में प्रभुता सम्पन्न रहा पर व्यवहार में संसद सर्वोपरि हो गयी। इस क्रांति ने राजा के दैवी अधिकारों को अमान्य कर दिया। संसद द्वारा पारित किसी भी कानून को निरस्त करने का संप्रभु का अधिकार समाप्त हो गया। राजा, संसद की स्वीकृति के बिना कोई कर नहीं लगा सकता।


title: गौरवशाली क्रांति

text: इस क्रांति ने यह स्पष्ट कर दिया कि नागरिक स्वतंत्रता की रक्षा करना, कानून बनाना और कर लगाना संसद के अधिकारों के अंतर्गत है। राजा संसद के अधिकारों में किसी भी प्रकार से हस्तक्षेप नहीं कर सकता था। क्रांति से पूर्व राजा सर्वोपरि था, पर इसके बाद राजा संसद के अधिनियम के अंतर्गत एक सामान्य व्यक्ति रह गया। अब राजा की स्वेच्छाचारिता समाप्त हो गयी। उसके अधिकार संसद द्वारा प्रतिबंधित नियंत्रित और सीमित कर दिए गए। अब इंग्लैण्ड में वैधानिक राजतंत्र का युग प्रारंभ हुआ और संसदीय प्रणाली का शासन प्रारंभ हुआ। अब तक सेना और उसके अधिकार राजा के अधीन थे। अब संसद ने विद्रोह अधिनियम पारित कर सेना पर पूर्ण नियंत्रण स्थापित कर लिया। इससे राजा की सैन्य शक्ति समाप्त हो गयी और सेना में व्याप्त अव्यवस्था भी दूर हो गयी।


title: गौरवशाली क्रांति

text: बिल ऑफ राइट्स में यह तथ्य स्पष्ट कर दिया गया कि कोई कैथोलिक राजा या वह व्यक्ति जिसका विवाह कैथोलिक से हुआ हो इंग्लैण्ड के राज सिंहासन पर आसीन नहीं हो सकेगा। इस प्रकार इंग्लैण्ड सदा के लिए कैथोलिक खतरे से मुक्त हो गया। धार्मिक क्षेत्र में भी यह स्पष्ट कर दिया गया कि एंग्लिकन धर्म इंग्लैण्ड का वास्तविक धर्म है। चर्च पर से राजा के अधिकारों का अंत कर दिया गया। धर्म के मामलों में भी संसद का उत्तरादायित्व हो गया। इससे कालांतर में इंग्लैण्ड में धार्मिक सहष्णुता का वातावरण निर्मित हुआ। अब तक राजा देश की गृह और विदेश नीतियों का स्वयं संचालन करता था। वह अपने व्यक्तिगत स्वार्थों से प्रेरित रहता था। देश के हितों की उपेक्षा की जाती थी। इससे अनेक बार राजा द्वारा अपनायी गयी विदेश नीति निष्फल ही रही। किन्तु क्रांति के बाद गृह और विदेश नीति का निर्धारण संसद के परामर्श और स्वीकृति से किया जाने लगा।


title: गौरवशाली क्रांति

text: इससे इंग्लैण्ड की अंतर्राष्ट्रीय प्रतिष्ठा में वृद्धि हुई और उसके औपनिवेशक साम्राज्य का विस्तार हुआ। इंग्लैण्ड की इस शानदार क्रांति का प्रभाव यूरोप के अन्य देशों पर पड़ा। अब तक यूरोप में निरंकुश स्वेच्छाचारी राजसत्ता ही आदर्श राजसत्ता मानी जाती थी। पर इस क्रांति के प्रभाव और परिणामस्वरूप यूरोप में भी वैज्ञानिक राजतंत्र और लोकतंत्रात्मक शासन प्रणाली के लिए आंदोलन प्रारंभ हुए


title: गौरवशाली क्रांति

text: 1688 ई. में इंग्लैण्ड में हुई इस रक्तहीन क्रांति ने अमेरिका (इंग्लैंड का उपनिवेश) में भी स्वतंत्रता की मांग बुलंद की। अमेरिका में शासन ब्रिटिश संसद द्वारा चलाया जाता था जो अमेरिकावासियों को सहन न था। वे स्वतंत्र रूप से शासन करना चाहते थे। अतः अमेरिकी उपनिवेश ने अपनी स्वतंत्रता के लिए जो संघर्ष किया वही अमेरिकी क्रांति कहलाता है। ये क्रांति 1776 ई. में हुई। उपर्युक्त दो क्रांतियों के परिणाम एवं प्रभाव स्वरूप यूरोप में भी क्रांति का दौर प्रारंभ हुआ। 18वीं सदी में यूरोपीय देशों में फ्रांस की सामाजिक एवं आर्थिक स्थिति अत्यंत जर-जर थी। शासक कुलीन तथा पादरी वर्ग केवल अपनी विलासिता पर ही ध्यान देते थे। जनता एवं जनहित के कार्यो तथा प्रशासन में उनकी कोई रूचि नहीं थी। वे केवल महाटोपा एवं कृषकों का शोषण करते थे। ऐसी परिस्थिति में फ्रांस में बुद्धिजीवी वर्ग का उदय हुआ जिन्होंने जनता को उनके अधिकारों के परिचित कराया। इस प्रकार शासक, कुलीन तथा चर्च के विरूद्ध कृषकों, श्रमिकों तथा बुद्धिजीवियों के द्वारा फ्रांस में जो क्रांति हुई वही 1789 की फ्रांसीसी क्रांति कहलाती है। इसके प्रभाव दूरगामी हुए। यहां तक की भारतीय स्वतंत्रता आंदोलन में भी इस क्रांति का महत्त्व है।


title: भारतीय

text: भारत देश के निवासियों को भारतीय कहा जाता है। भारत को हिन्दुस्तान नाम से भी पुकारा जाता है और इसीलिये भारतीयों को हिन्दुस्तानी भी कहतें है।


title: भारत में रेलवे स्टेशनों की सूची

text: इस लेख में भारत में रेलवे स्टेशनों की सूची है। भारत में रेलवे स्टेशनों की कुल संख्या 7,000 और 8,500 के बीच अनुमानित है। भारतीय रेलवे एक लाख से अधिक लोगों को रोजगार देने के साथ दुनिया में चौथा सबसे बड़ा नियोक्ता है। सूची तस्वीर गैलरी निम्नानुसार है।


title: अमर्त्य सेन

text: अमर्त्य सेन (जन्म: ३ नवंबर, १९३३) अर्थशास्त्री है, उन्हें १९९८ में अर्थशास्त्र के नोबल पुरस्कार से सम्मानित किया गया था। संप्रति वे हार्वड विश्वविद्यालय (अमरीका)|हार्वड विश्वविद्यालय में प्राध्यापक हैं। वे जादवपुर विश्वविद्यालय, दिल्ली स्कूल ऑफ इकानामिक्स और ऑक्सफोर्ड विश्वविद्यालय में भी शिक्षक रहे हैं। सेन ने एम.आई। टी, स्टैनफोर्ड, बर्कली और कॉरनेल विश्वविद्यालयों में अतिथि अध्यापक के रूप में भी शिक्षण किया है।


title: अमर्त्य सेन

text: उनका जन्म कोलकाता में शांति निकेतन में कायस्थ परिवार में हुआ था, जहाँ उनके नाना क्षिति मोहन सेन शिक्षक थे। उनके पिता आशुतोष सेन ढाका विश्वविद्यालय में रसायन शास्त्र पढ़ाते थे। कोलकाता स्थित शांति निकेतन और प्रेसीडेंसी कॉलेज से पढ़ाई पूर्ण करने के बाद उन्होंने कैम्ब्रिज के ट्रिनीटी कॉलेज से शिक्षा प्राप्त की। अपने जीवन के कुछ वर्ष उन्होंने मांडले (बर्मा में स्थित) में भी बिताए और उनकी प्रारम्भिक शिक्षा ढाका में हुई। उन्हें वर्ष १९९८ में अर्थशास्त्र का नोबल सम्मान मिला और १९९९ में भारत रत्न से सम्मनित किया गया।


title: अमर्त्य सेन

text: सेन का जन्म मणिकगंज (ब्रिटिश भारत में, अब बांग्लादेश में) में एक बंगाली कायस्थ परिवार में, आशुतोष सेन और अमिता सेन के घर हुआ था। रवींद्रनाथ टैगोर ने इनका नामकरण अमर्त्य (बंगाली अमर्त्य ômorto, lit "अमर") किया। उनके पिता आशुतोष सेन ढाका विश्वविद्यालय में रसायन शास्त्र के प्रोफेसर थे, जो 1 945 में अपने परिवार के साथ पश्चिम बंगाल में बस गए थे। सेन की मां अमिता सेन प्राचीन और मध्ययुगीन भारत के एक प्रसिद्ध विद्वान और रवींद्रनाथ टैगोर के निकट सहयोगी क्षितिजमोहन सेन की बेटी थीं। उन्होंने कुछ वर्षों के लिए विश्वभारती विश्वविद्यालय के कुलपति के रूप में सेवा की।


title: अमर्त्य सेन

text: सेन ने अपने कैरियर की शुरुआत एक शिक्षक और अनुसंधान विद्वान के तौर पर अर्थशास्त्र विभाग, जादवपुर विश्वविद्यालय से किया। 1960 और 1961 के बीच सेन, संयुक्त राज्य अमेरिका में मैसाचुसेट्स इंस्टीट्यूट ऑफ टेक्नोलॉजी में एक विजिटिंग प्रोफेसर थे, जहां उन्हें पॉल सैमुएलसन, रॉबर्ट सोलो, फ्रेंको मोडिग्लिनी, और नॉर्बर्ट वीनर के बारे में पता चला। वे यूसी-बर्कले और कॉर्नेल में भी विजिटिंग प्रोफेसर प्रोफेसर थे।


title: अमर्त्य सेन

text: उन्होंने 1963 और 1971 के बीच दिल्ली स्कूल ऑफ इकोनॉमिक्स में अर्थशास्त्र के प्रोफेसर के रूप में पढ़ाया। सेन बहुत सारे प्रतिष्ठित अर्थशास्त्र के विद्वान् के सहयोगी भी रह चुके हैं जिनमे मनमोहन सिंह (भारत के पूर्व प्रधान मंत्री और भारतीय अर्थव्यवस्था को उदार बनाने के लिए जिम्मेदार एक अनुभवी अर्थशास्त्री) केएन राज (विभिन्न प्रधान मंत्रियों के सलाहकार और एक अनुभवी अर्थशास्त्री जो सेंटर फॉर डेवेलपमेंट स्टडीज के संस्थापक थे) और जगदीश भगवती है। 1987 में वे हार्वर्ड में इकॉनॉमिक्स के थॉमस डब्ल्यू. लैंट यूनिवर्सिटी प्रोफेसर के रूप में शामिल हो गए।


title: अमर्त्य सेन

text: नालंदा जो 5 वीं शताब्दी से लेकर 1197 तक उच्च शिक्षा का एक प्राचीन केंद्र था। इसको पुनः चालु किया गया एवं 19 जुलाई 2012 को, सेन को प्रस्तावित नालंदा विश्वविद्यालय (एनयू) के प्रथम चांसलर के तौर पर नामित किया गया था। इस विश्वविद्यालय में अगस्त 2014 में अध्यापन का कार्य शुरू हुआ था। 20 फरवरी 2015 को अमर्त्य सेन ने दूसरे कार्यकाल के लिए अपनी उम्मीदवारी वापस ले ली।


title: अमर्त्य सेन

text: अमर्त्य सेन की तीन बार शादी हुई है उनकी पहली पत्नी नबाणीता देव सेन, एक भारतीय लेखक और विद्वान थी। जिनसे उनकी दो बेटियां थीं: अंतरा( एक पत्रकार और प्रकाशक) और नंदना, एक बॉलीवुड अभिनेत्री। 1971 में लंदन जाने के तुरंत बाद उनकी शादी टूट गई। 1978 में सेन ने इतालवी अर्थशास्त्री ईवा कोलोरी से शादी की, और उनके दो बच्चे हुए एक बेटी इंद्रानी, न्यूयॉर्क में पत्रकार और पुत्र कबीर एक हिप हॉप कलाकार। 1991 में, सेन ने एम्मा जॉर्जीना रोथस्चल्ड से शादी की, जो हार्वर्ड विश्वविद्यालय में जेरेमी और जेन नोल्स के प्रोफेसर के रूप में कार्य करता है।


title: रॉकेट

text: रॉकेट एक प्रकार का वाहन है जिसके उड़ने का सिद्धान्त न्यूटन के गति के तीसरे नियम क्रिया तथा बराबर एवं विपरीत प्रतिक्रिया पर आधारित है। तेज गति से गर्म वायु को पीछे की ओर फेंकने पर रॉकेट को आगे की दिशा में समान अनुपात का बल मिलता है। इसी सिद्धांत पर कार्य करने वाले जेट विमान, अंतरिक्ष यान एवं प्रक्षेपास्त्र विभिन्न प्रकार के राकेटों के उदाहरण हैं। रॉकेट के भीतर एक कक्ष में ठोस या तरल ईंधन को आक्सीजन की उपस्थिति में जलाया जाता है जिससे उच्च दाब पर गैस उत्पन्न होती है। यह गैस पीछे की ओर एक संकरे मुँह से अत्यन्त वेग के साथ बाहर निकलती है। इसके फलस्वरूप जो प्रतिक्रिया उत्पन्न होती है वह रॉकेट को तीव्र वेग से आगे की ओर ले जाती है।


title: रॉकेट

text: अंतरिक्ष यानों को वायुमंडल से ऊपर उड़ना होता है इसलिए वे अपना ईंधन एवं ऑक्सीजन लेकर उड़ते हैं। जेट विमान में केवल ईँधन रहता है। जब विमान चलना प्रारम्भ करता है तो विमान के सिरे पर बने छिद्र से बाहर की वायु इंजन में प्रवेश करती है। वायु के ऑक्सीजन के साथ मिलकर ईँधन अत्यधिक दबाव पर जलता है। जलने से उत्पन्न गैस का दाब बहुत अधिक होता है। यह गैस वायु के साथ मिलकर पीछे की ओर के जेट से तीव्र वेग से बाहर निकलती है। यद्यपि गैस का द्रव्यमान बहुत कम होता है किन्तु तीव्र वेग के कारण संवेग और प्रतिक्रिया बल बहुत अधिक होता है। इसलिए जेट विमान आगे की ओर तीव्र वेग से गतिमान होता है।


title: रॉकेट

text: रॉकेट का इतिहास १३वी सदी से प्रारंभ होता है। चीन में राकेट विद्या का विकास बहुत तेज़ी से हुआ और जल्दी ही इसका प्रयोग अस्त्र के रूप में किया जाने लगा। मंगोल लड़ाकों के द्वारा रॉकेट तकनीक यूरोप पहुँची और फिर विभिन्न शासकों द्वारा यूरोप और एशिया के अन्य भागों में प्रचलित हुई। सन १७९२ में मैसूर के शासक टीपू सुल्तान ने अंग्रेज सेना के विरुद्ध लोहे के बने रॉकेटों का प्रयोग किया। इस युद्ध के बाद अंग्रेज सेना ने रॉकेट के महत्त्व को समझा और इसकी तकनीक को विकसित कर विश्व भर में इसका प्रचार किया।


title: गोरिल्ला युद्ध

text: गुरिल्ला या गेर्रीया (guerrilla) शब्द, जो छापामार के अर्थ में प्रयुक्त होता है, स्पैनिश भाषा का है। स्पैनिश भाषा में इसका अर्थ लघुयुद्ध है। मोटे तौर पर छापामार युद्ध अर्धसैनिकों की टुकड़ियों अथवा अनियमित सैनिकों द्वारा शत्रुसेना के पीछे या पार्श्व में आक्रमण करके लड़े जाते हैं। वास्तविक युद्ध के अतिरिक्त छापामार अंतर्ध्वंस का कार्य और शत्रुदल में आतंक फैलाने का कार्य भी करते हैं।


title: गोरिल्ला युद्ध

text: छापामारों को पहचानना कठिन है। इनकी कोई विशेष वेशभूषा नहीं होती। दिन के समय ये साधारण नागरिकों की भाँति रहते और रात को छिपकर आतंक फैलाते हैं। छापामार नियमित सेना को धोखा देकर विध्वंस कार्य करते हैं।


title: गोरिल्ला युद्ध

text: साधारण युद्धों के साथ ही छापामार युद्धों का भी प्रचलन हुआ। सबसे पहला छापामार युद्ध 360 वर्ष ईसवी पूर्व चीन में सम्राट् हुआंग से अपने शत्रु सी याओ (Tse yao) के विरुद्ध लड़ा था। इसमें सी याओ (Tse yao) हार गया। इंग्लैड के इतिहास में छापामार युद्ध का वर्णन मिलता है। केरेक्टकर (Caractacur) ने दक्षिणी वेल्स के गढ़ से छापामार युद्ध में रोमन सेना को परेशान किया था। भारत में छापामार युद्ध का सर्वप्रथम प्रयोग महाराणा प्रताप ने अकबर के विरूद्ध किया था। बाद में उनसे प्रेरित होकर छत्रपति शिवाजी महाराज ने मलेंछो के खिलाफ किया।मराठो के इन छापामार युद्धों ने शक्तिशाली मुगल सेना का आत्मविश्वास नष्ट कर दिया। शंताजी घोरपड़े और धनाजी जाधव नाम के सरदारों ने अपने भ्रमणशाली दस्तों से सारे देश को पदाक्रांत कर डाला। जब मुगल सेना आक्रमण की आशा नहीं करती थी, उस समय आक्रमण करके उन्होंने प्रमुख मुगल सरदारों को विस्मित और पराजित किया। मराठों की सफल छापामार युद्धनीति ने मुगल सेना के साधनों को ध्वस्त कर दिया और उनके अनुशासन और उत्साह को ऐसा नष्ट कर दिया कि सन् 1706 ई. में औरंगजेब को अपनी उत्तम सेना को अहमदनगर वापस बुलाना पड़ा और अगले वर्ष औरंगजेब की मृत्यु हो गई। छापामार मराठे अपने मजबुत घोडो पर सवार होकर चारों ओर फैल जाते, प्रदाय रोक लेते, अंगरक्षकों के कार्य में बाधा डालते और ऐसे स्थान पर पहुँचकर, जहाँ उनके पहुँचने की सबसे कम आशा होती, लूटमार करते और सारे प्रदेश को आक्रांत कर देते। इस युद्धनीति ने मुगलों की कमर तोड़ दी, उनके साधनों को नष्ट कर दिया इनकी फुर्ती के कारण मुगल सेना इनको पकड़ न सकी। इसी लिए स्पेन के छापामारों ने प्रायद्वीपीय युद्ध में और रूस के अनियमित सैनिकों ने मास्को के युद्ध में नैपोलियन की नाक में, दम कर दिया। अमरीकी क्रांति में कर्नल जान एस. मोसली इत्यादि प्रमुख छापामार थे। इन्हें अपने शत्रुओं को बड़े प्रभावशाली ढंग से धमकाया और परेशान किया इस क्रांति में छापामार युद्धों ने एक नई दिशा ली। अब तक युद्ध राज्यों द्वारा लड़े जाते थे। किंतु अब यह राष्ट्रीय विषय बन गया और नागरिक भी व्यक्तिगत रूप से इसमें सम्मिलित हो गए।


title: गोरिल्ला युद्ध

text: छापामार सैनिकों का सिद्धांत है - 'मारो और भाग जाओ'। ये सहसा आक्रमण करते हैं, अदृश्य हो जाते हैं और थोड़ी दूर पर ही प्रकट हो जाते हैं। वे अपने पास बहुत कम सामान रखते हैं। इनके लिए कोई नियंत्रणकर्ता भी नहीं रहता, अत: इनकी क्रियाशीलता में बाधा नहीं पड़ती। छापामार सेना साधारणत: अपने से बलवान् सेना सहसा आक्रमण करके अपनी रक्षा कर लेती है। उन्हें अपनी बुद्धि विशेष वि·ाास रहता है। अपनी सुरक्षा के लिये ये सूचना देनेवाले की व्यवस्था रखते हैं।


title: गोरिल्ला युद्ध

text: छापामार युद्ध का उद्देश्य है शत्रु की नियमित सेना का प्रभाव घटाना। इस उद्देश्य की अच्छे ढ़ंग से पूर्ति करने के लिये ये शत्रु के पीछे कार्य करते हैं। साथ ही बड़े पैमाने पर किए जानेवाले नियमित सेना के कार्यों में भी सहायता पहुँचाते हैं। छापामारों का लक्ष्य सैनिक ही नहीं रहते। वे रेल, यातायात, रसद, पुल और इसी के अन्य साधनों को भी क्षति पहुंचाते हैं, जो शत्रुओं की नियमित सेना कार्यों में बाधा डाल सकें।


title: गोरिल्ला युद्ध

text: छापामार युद्धों के लिए तीन प्रमुख वस्तुएँ हैं। पहली छापामार के कार्य के लिये उपयुक्त भूभाग, दूसरी राजनीतिक अवस्था और तीन वस्तु है राष्ट्रीय परिस्थितियाँ। इस प्रकार के कार्य के लिये सबसे अति उपयुक्त पहाड़ी भूमि होती है, जिसमें जंगल हो, अथवा ऐसा ही भूखंड जो जंगलों और दलदलों से भरा हो।


title: गोरिल्ला युद्ध

text: छापामार युद्ध से रक्षा के लिये छापामारों द्वारा प्रयुक्त अनियमित विधियों का ज्ञान आवश्यक है जिससे सहकारी प्रयत्नों द्वारा उनके प्रयत्नों को तुरंत नष्ट कर दिया जाय। एक और विशेष उपयोगी विधि उस क्षेत्र को घेर लेना है जिसमें छापामार विश्राम करते हैं।


title: गोरिल्ला युद्ध

text: प्रथम विश्वयुद्ध में यूरोप में लंबे मोरचे लगते थे। छापामारों के लिये ये क्षेत्र विशेष आकर्षक नहीं किंतु सन् 1916-18 का अरब का विद्रोह तो बिलकुल अनियमित था। कर्नल टी.ई. लारेंस ने अरब की सेना के सहयोग से छापामारी के जो कार्य किए वे उल्लेखनीय हैं। मध्यपूर्व के तुकों की दो दुर्बलताएँ थीं प्रथम तो जनता अथवा अरबों के बीच की अशांति और द्वितीय तुर्क साम्राज्य को नियंत्रित करनेवाली भंजनशील और दुर्बल संचार व्यवस्था। लारेंस और उनके सहायक अरबों ने तुर्क गढ़ों से बचते हुए रेल की लाइनें काट दीं, आक्रमणों से तुर्कों को परेशान किया और उन्हें आगे बढ़ने से रोक दिया। अब दूसरी ओर से जार्डन में स्थित नियमित अंग्रेजी सेना ने प्रमुख तुर्क सेना पर आक्रमण कर दिया। इधर लारेंस ने अपनी सेना की सहायता से इस तुर्की सेना का अन्य सेनाओं से संबंध विच्छेद कर दिया। लारेंस की सफलता के कारण थे उसकी सेना की गतिशीलता, बाह्य सहायता, समय और जनमत, जिससे नागरिकों की सहायता प्राप्त हो सकी। इस प्रकार छापामारों को विजय मिली।


title: गोरिल्ला युद्ध

text: दूसरे विश्वयुद्ध का प्रारंभ होने के पूर्व छापामार युद्ध का एक उत्कृष्ट उदाहरण देखा गया। जापानियों ने चीनियों पर आक्रमण कर दिया। सन् 1937 ई. में चीनी सेनाओं ने नगरों को खाली कर दिया और स्वयं पीछे हट गए। चीन के लोगों को अमरीका से शस्त्र और गोला बारूद मिला। जिसकी सहायता से इन्होंने शत्रु सेना को एक लंबे काल तक बहुत परेशान किया और छोटे छोटे सैनिक दलों को मुख्य सेना से अलग करके नष्ट कर दिया।


title: गोरिल्ला युद्ध

text: द्वितीय विश्वयुद्ध में छापामारी के लिये विस्तृत क्षेत्र मिला। यूरोप में जर्मनों की और दक्षिणी-पूर्वी एशिया में जापानियों की विजय इतनी तीव्रता से और इतने विस्तृत क्षेत्र में हुई कि विजित क्षेत्रों में शासन का अच्छा प्रबंध न हो सका। सैनिकों ने जैसे ही एक स्थान पर विजय पाई, उन्हें सहसा आगे बढ़ जाने की आज्ञा मिली। विजित क्षेत्र छोटे छोटे सैनिक दलों के अधिकार में छोड़ देने पड़े। छापामारी के लिये ये क्षेत्र आदर्श स्थल बन गए और शीघ्र ही शत्रु दलों के बिखरे हुए संचार क्षेत्रों को सफलतापूर्वक नष्ट कर दिया गया।


title: गोरिल्ला युद्ध

text: उत्तरी अफ्रीका में इटली की सेनाओं ने प्रारंभ में बड़े बड़े क्षेत्रों पर अधिकार कर लिया और वहाँ के निवासियों को बुरी तरह कुचल दिया। यहाँ का जनमत इटली के विपरीत हो गया। अँगरेजों ने इस भावना का लाभ उठाया और वहाँ के मूलवासियों की सहायता से सफलतापूर्वक छापामार युद्धों का संचार किया। इटली के फौजी दस्तों की संचार व्यवस्था, हवाई अड्डे, पेट्रोल, गोला बारूद के भंडार, मोटर यातायात आदि बेंगाजी से मिस्त्र की सीमा तक फैले हुए थे। उपयुक्त शस्त्रों से सज्जित पैदल सेना या जीपें इन छापामार सैनिकों के लिये विशेष उपयुक्त थीं। छापामार शत्रुदल के लक्ष्यों पर रात्रि में आक्रमण करते थे।


title: गोरिल्ला युद्ध

text: सन् 1941 के वसंत में जर्मनों ने यूगोस्लाविया पर अधिकार कर लिया। देश के अधिकृत होने के पश्चात् ही जोसिप व्रोज़ोविक (टिटो) की अध्यक्षता में वहाँ के लोगों ने एक छापामार दल बनाया जो शत्रु सेना के विरुद्ध कार्य करता था। शस्त्रों की आवश्यकता की पूर्ति वहाँ की जनता से, या शत्रुदल से छीने हुए शस्त्रों से, होती थी। जर्मनी और इटली की सैनिक टुकड़ियों ओर उनके अड्डों पर आक्रमण करके इन्होंने युद्ध का सामान प्राप्त किया। सफलता के साथ साथ इनकी संख्या में भी वृद्धि हुई। सन् 1943 ई. के अंत तक यह संख्या लगभग 1,50,000 हो गई। यह शक्ति युगोस्लाविया भर में फैली हुई थी और विशेष रूप से जंगलों और पहाड़ों में स्थित थी। संचार व्यवस्था, जहाँ तक संभव हो सकता था, शत्रु दल से छीने गए रेडियो सेटों से चलती थी। यूगोस्लाविया के इस दल का उद्देश्य शत्रु के उन संपन्न लक्ष्यों पर आक्रमण करना था जो दुर्बल थे और जहाँ आक्रमण होने की सबसे कम अपेक्षा की जाती थी। इसके अतिरिक्त किसी भी अवस्था में वे ऐसा अवसर नहीं देना चाहते थे कि शत्रु उनपर प्रत्याक्रमण कर सकें।


title: गोरिल्ला युद्ध

text: टिटो के पक्षावलंबी प्रदाय, आश्रय और सूचना के लिये नागरिकों पर आश्रित थे। सभी छापामार युद्धों में नागरिकों का व्यवहार अत्यंत महत्त्व का होता है। नागरिकों ने छापामारों को जो सहायता दी थी उसका दंड उन्हें भुगतना पड़ा। सहस्त्रों पुरुष, स्त्रियाँ और बच्चे मौत के घाट उतार दिए गए। हजारों गाँव लूट लिए गए और जलाकर ध्वस्त कर दिए गए।


title: गोरिल्ला युद्ध

text: तीन वर्ष की अवधि में शत्रुदल ने सात बार छापामारों को नष्ट करने के लिये आक्रमण किए और वायुसेना का भी सहारा लिया, किंतु प्रत्येक बार टिटो के पक्षावलंबी किसी न किसी प्रकार बच गए और धुरी राष्ट्र पर ऐसे स्थान पर आक्रमण करने के लिये फिर प्रकट हुए जहाँ उनके आक्रमण की आशा नहीं की जा सकती थी। आधुनिक वायुसेना और छापामारों के सहयोग से क्या परिणाम निकल सकते हैं, युगोस्लाविया इसका प्रमाण है।


title: गोरिल्ला युद्ध

text: रूसियों की सफलता में शत्रुदल की संचार व्यवस्था पर छापामारों के आक्रमण का महत्वपूर्ण स्थान है। जनता से संबध रखने से उन्हें जर्मनों के अड्डों और उनकी सेना की गतिविधि की सूचना मिलने का वि·ास्त साधन प्राप्त हो गया। उनकी गतिशीलता, स्थानों का ज्ञान, अप्रत्याशित आक्रमण और युद्धक्षेत्र से अलग अलग टुकड़ियों का अलग अलग वापस होना शत्रुदल को भ्रम में डालने और परेशान करने के साधन बने। सन् 1941 ई. में जापान ने युद्ध की घोषणा की। इससे इंग्लैंड और संयुक्त राष्ट्र दोनों के सामने बड़ी बड़ी समस्याएँ आ गर्इं। युद्धक्षेत्र अब बहुत विस्तृत हो गया और युद्ध के पहले प्रक्रम में इतनी लंबी प्रतिरक्षा पंक्ति के लिये आवश्यक वस्तुओं का प्रबंध करना असंभव सा हो गया।


title: गोरिल्ला युद्ध

text: फिलीपीन में नियुक्त संयुक्तराष्ट्र के जनरल डगलस मैकआर्थर उस क्षेत्र में कई वर्ष रह चुके थे। उन्होंने जापानियों के विरुद्ध छापामार सेना की व्यवस्था की। उन्होंने अधिकारियों के कई छोटे छोटे दल इस टापू में बिखेर दिए। ये अधिकारी इस क्षेत्र से भली भाँति परिचित थे। इनका काम जापानी सेना से बचकर छापामारी करना था। प्राविधिक संचार आदि में दक्ष व्यक्तियों को मिलाकर प्रत्येक दल में अधिक से अधिक 15 व्यक्ति होते थे। इनका मुख्य कार्य गुप्त समाचार प्राप्त करना और उन्हें प्रेषित करना था। इनका दूसरा कार्य था देश में स्थापित जापानी नियंत्रण में बाधा डालना। इन दलों के फैल जाने के बाद दलों में पारस्परिक संचार की व्यवस्था में कठिनाई होने लगी। इस कठिनाई को दूर करने के लिये छापामारों ने जनता के छोटे रेडियो सेटों से काम लिया। बाद में सन् 1942 ई. में जनरल मैकआर्थर के आस्ट्रेलिया स्थित मुख्य कार्यालय से छापामार टुकड़ियों का सीधा रेडियों संबंध स्थापित हो गया। शीघ्र ही सबमेरीनें भेजने की नियमित व्यवस्था हो गई और अप्रैल 1944 तक सभी बड़े द्वीपों का जनरल मैकआर्थर से रेडियो संपर्क स्थापित हो गया। शीघ्र ही विभिन्न द्वीपों पर सेनाएं उतारने की योजना बनी। अब छापामारों के कार्य गुप्त सूचना प्राप्त करना और संयुक्त राष्ट्र सेना के लिये लक्ष्य ढूँढना रह गया। इस प्रकार छापामारों के द्वारा किए गए जासूसी के कार्यो से जनरल मैकआर्थर को इस क्षेत्र को पुनर्जाग्रत करने और अपने कार्यों की योजना बनाने में महत्वपूर्ण सहायता मिली।


title: गोरिल्ला युद्ध

text: फरवरी, 1943 ई. में जनरल आडें सी. विंगेट खच्चरों और बैलों द्वारा, 3,000 सैनिकों के साथ चिंदबिन और इरावदी नदियाँ पार करके बर्मा में स्थित जापानी सेनाओं के पृष्ठभाग में पहुँच गए। यहाँ इन्होंने जापानी संचार व्यवस्था बिगाड़ी, शस्त्रों के भंडार नष्ट कर दिए और जापानियों द्वारा भारत पर होनेवाले आक्रमण में बाधा डाली। अधिक भीतर तक जानेवाले इनके दलों को, जो चिंदविन के नाम से जाने जाते थे, संचारव्यवस्था के लिय वायुयानों द्वारा रेडियो सेट दिए गए। इसी वर्ष अंग्रेजों ने बर्मा में केचिन जाति को छापामारी के लिये संयोजित किया। उन्हें रेडियो सेटों के प्रयोग के लिए प्रशिक्षण दिया गया था। ये लोग शत्रुसेना के पीछे अधिक समय तक टिक सकें इसके लिये उस क्षेत्र में सहायताप्रद वातावरण की भी सृष्टि की गई। दूसरे वि·ायुद्ध के पश्चात् मलाया, हिंदचीन आदि एशियाई देश भी छापामारी के लिये अच्छे क्षेत्र बन गए।


title: गोरिल्ला युद्ध

text: जून, सन् 1950 ई. में कोरिया में जो संघर्ष व्यापक हो गया उसमें अत्यंत आधुनिक शस्त्रों से सज्जित नियमित सेना के विरुद्ध छापामारी अत्यंत प्रभावशाली सिद्ध हुई। यहाँ साम्यवादी छापामारों को अपने से श्रेष्ठ शक्तियों से अपने को बचाने की शिक्षा दी गई थी। छोटी टुकड़ियों द्वारा शीघ्रतापूर्ण आक्रमण करने तेजी के साथ पीछे हटने, तितर बितर हो जाने और पुन: एकत्र होने पर विशेष बल दिया गया। छापामारी के मुख्य अंग थे सीधा आक्रमण और छिपकर आक्रमण। 10 हजार से 20 हजार तक की जनसंख्यावाले नगरों पर सन् 1956 ई. तक आक्रमण होते रहे। आक्रामक दलों में 50 से 300 तक व्यक्ति रहते थे। आक्रमण क्रमानुसार दो दलों की सहायता से होता था। पहली टुकड़ी आक्रामक क्षेत्र में पहुँचती और अपने कार्य की पूर्ति करके तितर बितर हो जाती। दूसरी टुकड़ी के पलायन के समय पहली टुकड़ी उसकी रक्षा करती। लौटना सदैव किसी अन्य मार्ग से होता, जो पहाड़ों से या किसी बड़ी नदी को पार होकर रहता था। युद्ध और प्रचार के हेतु शत्रु पक्ष को परेशान भी किया जाता था, जिससे शत्रुसेना का नैतिक पतन हो जाय।


title: गोरिल्ला युद्ध

text: यह सिद्ध हो चुका है कि छापामार युद्ध के सिद्धांत आज भी वही हैं जो युद्ध के आरंभिक समय में थे। आज भी छापामार तीव्र गति से चलते हैं, धोखा देकर शत्रुदल पर वहाँ आक्रमण करते हैं जहाँ वह सबसे अधिक दुर्बल होता है। साथ ही वे शत्रु को प्रत्याक्रमण करने का अवसर भी नहीं देते।


title: गोरिल्ला युद्ध

text: युद्ध में प्रयुक्त होनेवाले शस्त्रों, साज सामानों, सैनिक स्थापनों आदि व्यवस्थाओं की भेद्यता के साथ साथ ही, जिनकी सहायता से शीघ्रतापूर्वक आक्रमण या अंतध्र्वंस संभव है, छापामारों का क्षेत्र भी बढ़ता जा रहा है। साथ ही आधुनिक युद्धविधियों में भी इस प्रकार के युद्ध का महत्त्व बढ़ गया है। सुनिर्धारित लक्ष्य और युद्धकौशल की परमावश्यक शृंखलाओं के विनाश द्वारा शत्रु के आक्रमण की सारी योजनाओं को विफल बनाया जा सकता है। भौगोलिक परिस्थितियाँ भी अपना विशेष महत्त्व रखती हैं और छापामारी के लिये सुविधाजनक कार्यक्षेत्र अत्यंत आवश्यक है।


title: गोरिल्ला युद्ध

text: द्वितीय विश्वयुद्ध में मोरचों के शीघ्र बढ़ने के फलस्वरूप छापामारों के शत्रुसेना में प्रवेश की संभावनाएँ बढ़ गर्इं और कहीं कहीं तो नियमित सेना की टुकड़ियाँ तक शत्रुदल के पृष्ठभाग पर पहुंच गई। अब तो छापामारों और नागरिकों के सहयोग से किए जा सकनेवाले छापामारी के कार्यों का क्षेत्र अत्यंत विशाल हो गया है। इस प्रकार के युद्धों में जनता की सहायता और शुभेच्छा प्राप्त करना अनिवार्य बन गया है।


title: गोरिल्ला युद्ध

text: रेडियो और विमान, इन दो आविष्कारों ने छापामार युद्ध में क्रांति ला दी। जहाँ छापामारों को इन साधनों से सहायता प्राप्त करने का मार्ग खुला वहाँ ये उपकरण उनका पीछा करने के काम भी आने लगे। फिर भी इनमें हानि की अपेक्षा लाभ अधिक हुआ। पहले छापामारों को अपने साथियों के समाचार कभी कभी ही मिल पाते थे, किंतु अब लघु वहनीय प्रेषकों की सहायता से उन्हें इच्छानुसार अपने साथियों से संपर्क स्थापित करने की सुविधा मिल गई। फिर वायुयानों, द्वारा छापा तथा अन्य सभी प्रकार की अनियमित सेनाओं को उतारने, उन्हें लेने, उनकी शक्ति को सुदृढ़ बनाने और प्रदाय तथा सामरिक महत्त्व की अन्य वस्तुओं को उन्हें उपलब्ध कराने का भी कार्य संपन्न होने लगा।


title: गोरिल्ला युद्ध

text: छापामारों का प्रमुख कार्य है शत्रुसेना को उनके पृष्ठभाग से मिलने वाली सामग्री का विनाश करना। आणविक शस्त्रों के विकास को देखते हुए सामरिक नीति बदलेगी। सेनाएँ छोटी छोटी टुकड़ियों में विभाजित होंगी। प्रदाय स्त्रोतों, युद्ध आधारों, उद्योगों तथा अन्य सामरिक व्यवस्था का विकेंद्रीकरण करना आवश्यक होगा। फलस्वरूप, यदि आणविक शक्ति का प्रयोग हुआ, तो छापामारों के लक्ष्य आकार में छोटे और संरक्षण अधिक हो जायँगे। परिणाम यह होगा कि छापामारी का क्षेत्र विशाल और अधिक प्रभावी बन जायगा। नियमित सेना भी छोटी छोटी टुकड़ियों में युद्ध करेगी। इन परिस्थितियों में छापामार युद्ध ही विशेष सफल हो सकेंगे। यह कहना अनुचित न होगा कि युद्ध में आणविक शस्त्रों का प्रयोग होने पर केवल छापामार युद्ध ही प्रमुख महत्त्व का होगा और अन्य विधियों का साधारण उपयोग ही रह जायगा।


title: सैयद अहमद ख़ान

text: सर सैयद अहमद ख़ान (उर्दू: , 17 अक्टूबर 1817 - 27 मार्च 1898) हिन्दुस्तानी शिक्षक और नेता थे जिन्होंने भारत के मुसलमानों के लिए आधुनिक शिक्षा की शुरुआत की। इन्होंने अलीगढ़ मुस्लिम विश्वविद्यालय की स्थापना की । उनके प्रयासों से अलीगढ़ क्रांति की शुरुआत हुई, जिसमें शामिल बुद्धिजीवियों और नेताओं ने भारतीय मुसलमानों को शिक्षित करने का काम किया। सय्यद अहमद १८५७ के प्रथम भारतीय स्वतंत्रता संग्राम में यह सच है कि उन्होंने ग़ैर फ़ौजी अंग्रेज़ों को अपने घर में पनाह दी, लेकिन उनके समर्थक बिल्कुल न थे बाद में उस संग्राम के विषय में उन्होने एक किताब लिखी: "असबाब-ए-बग़ावत-ए-हिन्द", जिसमें उन्होने ब्रिटिश सरकार की नीतियों की आलोचना की। ये अपने समय के सबसे प्रभावशाली मुस्लिम नेता थे। उन्होंने उर्दू को भारतीय मुसलमानों की सामूहिक भाषा बनाने पर ज़ोर दिया।


title: सैयद अहमद ख़ान

text: सैयद अहमद ख़ाँ का जन्म 17 अक्टूबर 1817 में दिल्ली के सादात (सैयद) ख़ानदान में हुआ था। उन्हे बचपन से ही पढ़ने लिखने का शौक़ था और उन पर पिता की तुलना में माँ का विशेष प्रभाव था। माँ के कुशल पालन पोषण और उनसे मिले संस्कारों का असर सर सैयद के बाद के दिनों में स्पष्ट दिखा, जब वह सामाजिक उत्थान के क्षेत्र में आए। 22 वर्ष की अवस्था में पिता की मृत्यु के बाद परिवार को आर्थिक कठिनाइयों का सामना करना पड़ा और थोड़ी सी शिक्षा के बाद ही उन्हें आजीविका कमाने में लगना पड़ा। उन्होने 1830 ई. में ईस्ट इंडिया कंपनी में लिपिक के पद पर काम करना शुरू किया, किंतु 1841 ई. में मैनपुरी में उप-न्यायाधीश की योग्यता हासिल की और विभिन्न स्थानों पर न्यायिक विभागों में काम किया। हालांकि सर्वोच्च ओहदे पर होने के बावज़ूद अपनी सारी ज़िन्दगी उन्होने फटेहाली में गुज़ारी।


title: सैयद अहमद ख़ान

text: 1857 की महाक्रान्ति और उसकी असफलता के दुष्परिणाम उन्होंने अपनी आँखों से देखा। उनका घर तबाह हो गया, निकट सम्बन्धियों का क़त्ल हुआ, उनकी माँ जान बचाकर एक सप्ताह तक घोड़े के अस्तबल में छुपी रहीं। अपने परिवार की इस बर्बादी को देखकर उनका मन विचलित हो गया और उनके दिलो-दिमाग़ में राष्ट्रभक्ति की लहर करवटें लेने लगीं। इस बेचैनी से उन्होने परेशान होकर भारत छोड़ने और मिस्र में बसने का फ़ैसला किया। अंग्रेज़ों ने उनको अपनी ओर करने के लिए मीर सादिक़ और मीर रुस्तम अली को उनके पास भेजा और उन्हे ताल्लुका जहानाबाद देने का


title: सैयद अहमद ख़ान

text: लालच दिया। यह ऐसा मौक़ा था कि वे इनके जाल में फँस सकते थे। वे धनाढ्य की ज़िन्दगी बसर कर सकते थे, लेकिन वे बहुत ही बुद्धिमान और समझदार व्यक्ति थे। उन्होने उस वक़्त लालच को बुरी बला समझकर ठुकरा दी और राष्ट्रभक्ति को अपनाना बेहतर समझा।


title: सैयद अहमद ख़ान

text: बाद में उन्होने यह महसूस किया कि अगर भारत के मुसलमानों को इस कोठरी से नहीं निकाला गया तो एक दिन हमारी क़ौम तबाह और बर्बाद हो जाएगी और वह कभी भी उठ न सकेगी। इसलिए उन्होंने मिस्र जाने का इरादा बदल दिया और कल्याण व अस्तित्व की मशाल लेकर अपनी क़ौम और मुल्क़ की तरफ़ बढ़ने लगे। यह सच है कि उन्होंने ग़ैर फ़ौजी अंग्रेज़ों को अपने घर में पनाह दी, लेकिन उनके समर्थक बिल्कुल न थे, बल्कि वह इस्लामी शिक्षा व संस्कृति के चाहने वाले थे। उनकी दूरदृष्टि अंग्रेज़ों के षड़यंत्र से अच्छी तरह से वाक़िफ़ थी। उन्हें मालूम था कि अंग्रेज़ी हुकूमत भारत पर स्थापित हो चुकी है और उन्होने उन्हें हराने के लिए शैक्षिक मैदान को बेहतर समझा। इसलिए अपने बेहतरीन लेखों के माध्यम से क़ौम में शिक्षा व संस्कृति की भावना जगाने की कोशिश की ताकि शैक्षिक मैदान में कोई हमारी क़ौम पर हावी न हो सके। मुसलमान उन्हें कुफ्र का फ़तवा देते रहे बावज़ूद इसके क़ौम के दुश्मन बनकर या बिगड़कर न मिले बल्कि नरमी से उन्हें समझाने की कोशिश करते रहे। वे अच्छी तरह से जानते थे इसलिए उनकी बातों की परवाह किये बिना वे अपनी मन्ज़िल पर पहुँचने के लिए कोशिश करते रहे। आज मुस्लिम क़ौम ये बात स्वीकार करती है कि सर सैयद अहमद खाँ ने क़ौम के लिए क्या कुछ नहीं किया।


title: सैयद अहमद ख़ान

text: मुस्लिम राजनीति में सर सैयद की परंपरा मुस्लिम लीग (1906 में स्थापित) के रूप में उभरी। भारतीय राष्ट्रीय कांग्रेस (1885 में स्थापित) के विरूध्द उनका प्रोपेगंडा था कि कांग्रेस हिन्दू आधिपत्य पार्टी है और प्रोपेगंडा आज़ाद-पूर्व भारत के मुस्लिमों में जीवित रहा। कुछ अपवादों को छोड़कर वे कांग्रेस से दूर रहे इसमें कोई आश्चर्य की बात नहीं कि ब्रिटिश-भारत के -बंगाल, पंजाब में स्वतंत्रता सेनानी हिन्दू, मुस्लिम और सिख थे।


title: डार्क वेब

text: डार्क वेब वर्ल्ड वाइड वेब सामग्री है जो डार्कनेट्स, ओवरले नेटवर्क पर मौजूद है जो इंटरनेट का उपयोग करते हैं लेकिन एक्सेस करने के लिए विशिष्ट सॉफ़्टवेयर, कॉन्फ़िगरेशन या प्राधिकरण की आवश्यकता होती है। डार्क वेब गहरे वेब का एक छोटा सा हिस्सा बनाता है, वेब का हिस्सा वेब सर्च इंजन द्वारा अनुक्रमित नहीं किया जाता है, हालांकि कभी-कभी "डार्क वेब" शब्द को गलती से विशेष रूप से डार्क वेब को संदर्भित करने के लिए उपयोग किया जाता है।


title: डार्क वेब

text: डार्क वेब का निर्माण करने वाले डार्कनेट्स में छोटे, मित्र-से-मित्र सहकर्मी से सहकर्मी नेटवर्क, साथ ही सार्वजनिक, संगठनों और व्यक्तियों द्वारा संचालित टोर, फ्रीनट, आई 2 पी और राइफल जैसे बड़े, लोकप्रिय नेटवर्क शामिल हैं। डार्क वेब के उपयोगकर्ता अपनी अनएन्क्रिप्टेड प्रकृति के कारण नियमित वेब को क्लैरेट के रूप में संदर्भित करते हैं। टोर डार्क वेब या ओनियनलेंड की यातायात गुमनाम करने तकनीक का उपयोग करता मार्ग ओनियन नेटवर्क के तहत शीर्ष स्तर के डोमेन प्रत्यय .on


title: डार्क वेब

text: डार्क वेब को अक्सर डीप वेब, वेब के कुछ हिस्सों को खोज इंजन द्वारा अनुक्रमित (खोज योग्य) नहीं किया जाता है। डार्क वेब गहरे वेब का एक छोटा हिस्सा बनाता है, लेकिन इसके लिए कस्टम सॉफ्टवेयर की आवश्यकता होती है। यह भ्रम कम से कम 2009 तक है। तब से, विशेष रूप से सिल्क रोड पर रिपोर्टिंग में, दोनों शर्तों को अक्सर स्वीकार किया गया है, सिफारिशों के बावजूद कि उन्हें प्रतिष्ठित किया जाना चाहिए।


title: डार्क वेब

text: डार्कनेट का उपयोग गैरकानूनी गतिविधि जैसे अवैध व्यापार, फ़ोरम, और मीडिया एक्सचेंजों के लिए पीडोफाइल और आतंकवादियों के लिए भी किया जाता है। उसी समय पारंपरिक वेबसाइटों ने अपने उपयोगकर्ताओं के साथ जुड़ने के प्रयासों में टोर ब्राउज़र के लिए वैकल्पिक पहुंच बनाई है। उदाहरण के लिए, प्रोपब्लिका ने अपनी वेबसाइट का एक नया संस्करण लॉन्च किया, जो विशेष रूप से टॉर उपयोगकर्ताओं के लिए उपलब्ध है।


title: डार्क वेब

text: हालांकि ज्यादातर डार्क वेब सहज है,   कुछ अभियोजक और सरकारी एजेंसियां चिंतित हैं कि यह आपराधिक गतिविधि का अड्डा है । गहरे और अंधेरे वेब गोपनीयता और गुमनामी प्रदान करने के लिए अभिन्न इंटरनेट सुविधाओं के अनुप्रयोग हैं। पुलिसिंग में अवैध रूप से समझी जाने वाली निजी वेब या इंटरनेट सेंसरशिप की विशिष्ट गतिविधियों को लक्षित करना शामिल है ।


title: डार्क वेब

text: दीपडॉटवेब और ऑल थिंग्स वाइस जैसे विशेषज्ञ क्लीयरवेब समाचार साइटें डार्क वेब साइटों और सेवाओं के बारे में समाचार कवरेज और व्यावहारिक जानकारी प्रदान करती हैं। हालांकि डीपडॉटवेब को अधिकारियों ने 2019 में बंद कर दिया था। हिडन विकी और इसके दर्पण और कांटे किसी भी समय सामग्री के सबसे बड़े निर्देशिकाओं में से कुछ को पकड़ते हैं।


title: डार्क वेब

text: डार्क वेब .onion लिंक के लोकप्रिय स्रोतों में पास्टबिन, यूट्यूब, ट्विटर, रेडिट और अन्य इंटरनेट फ़ोरम शामिल हैं । साथ विशेषज्ञ कंपनियों Darksum और रिकॉर्डेड भविष्य ट्रैक काले वेब साइबर क्राइम चल रही गतिविधियों को-ऑन कानून प्रवर्तन प्रयोजनों के लिए। 2015 में यह घोषणा की गई थी कि इंटरपोल अब Tor, साइबर स्पेस और नकली डार्कनेट मार्केट टेकडाउन पर तकनीकी जानकारी प्रदान करने वाला एक समर्पित डार्क वेब ट्रेनिंग प्रोग्राम प्रदान करता है।


title: डार्क वेब

text: अक्टूबर 2013 में यूके की नेशनल क्राइम एजेंसी और GCHQ ने साइबर अपराध पर ध्यान केंद्रित करने के लिए एक ' जॉइंट ऑपरेशंस सेल ' के गठन की घोषणा की। नवंबर 2015 में इस टीम को डार्क वेब के साथ-साथ अन्य साइबर अपराध पर बाल शोषण से निपटने का काम सौंपा जाएगा।


title: डार्क वेब

text: मार्च 2017 में कांग्रेसनल रिसर्च सर्विस ने डार्क वेब पर एक व्यापक रिपोर्ट जारी की, जिसमें जानकारी को एक्सेस करने और उस पर प्रस्तुत करने की बदलती गति को देखते हुए; अज्ञात द्वारा विशेषता, यह शोधकर्ताओं, कानून प्रवर्तन और नीति निर्माताओं के लिए बढ़ती रुचि का है।


title: डार्क वेब

text: अगस्त 2017 में, रिपोर्ताज के अनुसार, साइबर सिक्योरिटी फर्म जो बैंकों और खुदरा विक्रेताओं की ओर से डार्क वेब की निगरानी और शोध के लिए नियमित रूप से एफबीआई और अन्य कानून प्रवर्तन एजेंसियों के साथ "जब संभव हो और आवश्यक" अवैध सामग्री के बारे में अपने निष्कर्षों को साझा करते हैं। अपराध-के-सेवा मॉडल की पेशकश करने वाले रूसी-बोलने वाले भूमिगत को विशेष रूप से मजबूत माना जाता है।


title: डार्क वेब

text: कई व्यक्तिगत पत्रकार, वैकल्पिक समाचार संगठन, शिक्षक और शोधकर्ता डार्कनेट के लेखन और बोलने में प्रभावशाली हैं, और इसका उपयोग आम जनता के लिए स्पष्ट है।


title: प्राकृतिक पर्यावरण

text: प्राकृतिक पर्यावरण या प्राकृतिक दुनिया में प्राकृतिक रूप से होने वाली सभी जीवित और निर्जीव चीजें शामिल हैं, जिसका अर्थ है कि इस मामले में कृत्रिम नहीं। यह शब्द अक्सर पृथ्वी या पृथ्वी के कुछ हिस्सों पर लागू होता है। इस वातावरण में सभी जीवित प्रजातियों, जलवायु, मौसम और प्राकृतिक संसाधनों की परस्पर क्रिया शामिल है जो मानव अस्तित्व और आर्थिक गतिविधि को प्रभावित करते हैं। प्राकृतिक पर्यावरण की अवधारणा को घटकों के रूप में प्रतिष्ठित किया जा सकता है:


title: प्राकृतिक पर्यावरण

text: प्राकृतिक पर्यावरण के विपरीत निर्मित वातावरण है। निर्मित वातावरण वे हैं जहां मानव ने शहरी सेटिंग्स और कृषि भूमि रूपांतरण जैसे मूल रूप से परिदृश्यों को बदल दिया है, प्राकृतिक पर्यावरण बहुत सरल मानव पर्यावरण में बदल गया है। यहां तक कि ऐसे कार्य भी जो कम चरम लगते हैं, जैसे रेगिस्तान में मिट्टी की झोपड़ी या फोटोवोल्टिक प्रणाली का निर्माण, संशोधित वातावरण एक कृत्रिम वातावरण बन जाता है। हालांकि कई जानवर अपने लिए बेहतर वातावरण प्रदान करने के लिए चीजों का निर्माण करते हैं, वे मानव नहीं हैं, इसलिए बीवर बांध, और टीले बनाने वाले दीमक के कार्यों को प्राकृतिक माना जाता है।


title: प्राकृतिक पर्यावरण

text: मानवता के बड़े पैमाने पर पर्यावरणीय परिवर्तनों ने सभी प्राकृतिक वातावरणों को मौलिक रूप से प्रभावित किया है: जिसमें जलवायु परिवर्तन, जैव विविधता हानि और हवा और पानी में प्लास्टिक और अन्य रसायनों से प्रदूषण शामिल है।


title: प्राकृतिक पर्यावरण

text: पृथ्वी विज्ञान आम तौर पर चार क्षेत्रों, लिथोस्फीयर, जलमंडल, वायुमंडल और जीवमंडल को क्रमशः चट्टानों, जल, वायु और जीवन के अनुरूप मानता है। कुछ वैज्ञानिकों में पृथ्वी के गोले के हिस्से के रूप में, क्रायोस्फीयर (बर्फ के अनुरूप) हाइड्रोस्फीयर के एक अलग हिस्से के रूप में, साथ ही पीडोस्फीयर (मिट्टी के अनुरूप) एक सक्रिय और आपस में मिले हुए क्षेत्र के रूप में शामिल माना है। पृथ्वी विज्ञान (भूविज्ञान, भौगोलिक विज्ञान या पृथ्वी विज्ञान के रूप में भी जाना जाता है), पृथ्वी ग्रह से संबंधित विज्ञान के लिए एक सर्वव्यापी शब्द है। पृथ्वी विज्ञान में चार प्रमुख विषय हैं, अर्थात् भूगोल, भूविज्ञान, भूभौतिकी और भूगणित। ये प्रमुख विषय पृथ्वी के प्रमुख क्षेत्रों या क्षेत्रों की गुणात्मक और मात्रात्मक समझ बनाने के लिए भौतिकी, रसायन विज्ञान, जीव विज्ञान, कालक्रम और गणित का उपयोग करते हैं।


title: ग्रैंड स्लैम (टेनिस)

text: चार ग्रैंड स्लैम टूर्नामेंट, जिन्हें मेजर भी कहा जाता है, विश्व रैंकिंग अंक, परंपरा, दी जानेवाली पुरस्कार राशि तथा जनता के ध्यान की दृष्टि से वर्ष की सर्वाधिक महत्वपूर्ण टेनिस प्रतियोगिताएं हैं। ये हैं ऑस्ट्रेलियन ओपन, फ्रेंच ओपन, विम्बलडन तथा यूएस ओपन जो इसी क्रम में खेली जाती हैं। ऑस्ट्रेलियन ओपन और यूएस ओपन दोनों हार्ड कोर्ट पर खेले जाते हैं, जबकि फ्रेंच ओपन मिट्टी पर खेला जाता है और विंबलडन घास पर खेला जाता है।


title: ग्रैंड स्लैम (टेनिस)

text: टेनिस ओपन युग की शुरुआत 1968 से हुई जब ग्रैंड स्लैम टूर्नामेंट्स ने पेशेवर खिलाड़ियों को भाग लेने के लिए अनुमति देने पर सहमति व्यक्त की। ग्रैंड स्लैम में सबसे पहला विंबलडन 1877 में शुरू हुआ, उसके बाद 1881 में यूएस ओपन, 1891 में फ्रेंच ओपन और 1905 में ऑस्ट्रेलियन ओपन शुरू हुआ। अपवाद के रूप में पहले और दूसरे विश्व युद्धों तथा 1986 में ऑस्ट्रेलियन ओपन को छोड़ कर 1905 में शुरुआत से आज तक जारी सभी चारों ग्रैंड स्लैम प्रति वर्ष खेले गए हैं। ऑस्ट्रेलियन ओपन वर्ष का पहला ग्रैंड स्लैम है (जनवरी), इसके बाद फ्रेंच ओपन (मई-जून), विंबलडन (जून-जुलाई) और यूएस ओपन (अगस्त-सितम्बर) होते हैं। मैदानों की सतहों में परंपरागत अंतर तथा दो टूर्नामेंट के मध्य अत्यंत कम अंतराल को ध्यान में रखते हुए, विंबलडन (घास पर) तथा फ्रेंच ओपन (मिट्टी पर) दोनों टूर्नामेंट लगातार जीतना एक बड़ी उपलब्धि होती है।


title: ग्रैंड स्लैम (टेनिस)

text: आधुनिक वर्षों में, ग्रैंड स्लैम ने तत्काल पुनर्प्रदर्शन जोड़ कर खिलाड़ियों को फैसलों को चुनौती देने की क्षमता दी है। सबसे पहले 2006 में इसकी अनुमति देने वाले में यूएस ओपन था। यूएस ओपन और ऑस्ट्रेलियन ओपन दोनों में रात्रि में भी कृत्रिम रोशनी में मैच खेले जाते हैं। यूएस ओपन ने सबसे पहले रात्रिकालीन मैच शुरू किये थे और वहीं पर किसी भी ग्रैंड स्लैम के सर्वाधिक रात्रिकालीन मैच होते हैं। यूएस ओपन ही अकेला ग्रैंड स्लैम है जिसमें मेन्स सिंगल के 5वें सेट में टाई-ब्रेकर का उपयोग किया जाता है जबकि अन्य ग्रैंड स्लैम में 5वें सेट को तब तक खेला जाता है जब तक एक खिलाड़ी 2 गेम की बढ़त न पा ले.


title: ग्रैंड स्लैम (टेनिस)

text: यदि एक सिंगल्स खिलाड़ी या डबल्स टीम उसी वर्ष में चारों ग्रैंड स्लैम टूर्नामेंट जीतती है तो यह कहा जाता है कि उसने "ग्रैंड स्लैम" हासिल किया है। अगर कोई खिलाड़ी या टीम सभी चारों टूर्नामेंट लगातार जीतती है लेकिन उसी कैलेंडर वर्ष में नहीं, तो उसे "नॉन-कैलेंडर इयर ग्रैंड स्लैम" कहा जाता है। करियर में किसी भी समय चारों टूर्नामेंट जीतना, चाहे लगातार न भी हों, एक "करियर ग्रैंड स्लैम" कहलाता है। चारों मेजर के साथ-साथ ग्रीष्मकालीन ओलंपिक में टेनिस में स्वर्ण पदक जीतने को 1988 से "गोल्डन स्लैम" कहा जाता है, जब स्टेफी ग्राफ एक ही कैलेंडर वर्ष में यह उपलब्धि हासिल करने वाली पहली व्यक्ति बनी थी। आंद्रे अगासी और राफेल नडाल ने पांचों प्रतियोगिताएं जीत कर "करियर ग्रैंड स्लैम" हासिल किया है, हालांकि उसी कैलेंडर वर्ष में नहीं।


title: ग्रैंड स्लैम (टेनिस)

text: "बड कोलिन्स के टोटल टेनिस, द अल्टीमेट टेनिस इनसाइक्लोपीडिया" के अनुसार, 1930 से गोल्फ में प्रयुक्त शब्द "ग्रैंड स्लैम" का टेनिस के लिए पहली बार प्रयोग "न्यूयॉर्क टाइम्स" के स्तंभकार जॉन कीरन ने किया था। 1933 से संबंधित अध्याय में कोलिन्स लिखते हैं कि जब ऑस्ट्रेलियाई खिलाड़ी जैक क्रॉफर्ड ने ऑस्ट्रेलियन, फ्रेंच तथा विंबलडन चैम्पियनशिप जीत ली थी, तब उसके यूएस चैम्पियनशिप जीतने की संभावनाओं की अटकलें लगाई जा रही थी। कीरन जो एक ब्रिज का खिलाड़ी था, ने लिखाः "यदि क्रॉफर्ड जीतता है, तो यह मैदान पर एक ग्रैंड स्लैम स्कोर करने जैसा होगा, दोगुना और कमजोर." क्रॉफर्ड, जो दमे का रोगी था, ने फाइनल मैच में फ्रेड पेरी के विरुद्ध पहले तीन में से दो सेट जीत लिये थे, उसके बाद वह गर्मी में थक गया और अंतिम दोनों सेट गंवा कर मैच हार गया।


title: ग्रैंड स्लैम (टेनिस)

text: 1982 में [[अंतरराष्ट्रीय टेनिस महासंघ]] (आईटीएफ) ने ग्रैंड स्लैम को लगातार चार खिताब के रूप में नए सिरे से परिभाषित किया जिसकी अवधि लगातार दो वर्षों तक हो सकती थी तथा इस अद्भुत कार्य को पूर्ण करने वाले खिलाड़ी के लिए एक मिलियन अमेरिकन डॉलर का बोनस रखा गया। [[मार्टिना नवरातिलोवा|मार्टिना नवरातीलोवा]] द्वारा 1984 के फ्रेंच ओपन में लगातार चौथा ग्रैंड स्लैम सिंगल्स खिताब जीतने पर उनकी उपलब्धि को एक मिलियन डॉलर बोनस से सम्मानित किया गया (तब नवरातिलोवा ने अगले दो ग्रैंड स्लैम सिंगल्स खिताब भी जीत कर लगातार कुल छः खिताब बनाये, लेकिन वे कैलेंडर-इयर ग्रैंड स्लैम पूरा नहीं कर सकीं)। आईटीएफ द्वारा ग्रैंड स्लैम की यह पुनर्परिभाषा टेनिस की दुनिया में एक बड़े विवाद का कारण बनी। उस के बाद के वर्षों में, ग्रैंड स्लैम की पारंपरिक कैलेंडर-इयर वाली परिभाषा की ओर लौटते हुए, प्रकटतः आईटीएफ ने स्वयं को 1982 के निर्णय से दूर रखा है। किसी भी अन्य स्रोत ने इसे वास्तविक ग्रैंड स्लैम नहीं माना।


title: ग्रैंड स्लैम (टेनिस)

text: [[हेलेन विल्स मूडी]] ने 1924 के यू.एस. चैम्पियनशिप से आरंभ कर के 1933 के विंबलडन चैम्पियनशिप तक उनके द्वारा खेले गये सभी 16 ग्रैंड स्लैम सिंगल्स टूर्नामेंट जीते थे (1926 में फ्रेंच तथा विंबलडन चैम्पियनशिप में उनकी अनुपस्थिति को नहीं गिनते हुए). उन में से पहले 15 मैच एक भी सेट गंवाए बिना जीत लिये गये। इस अवधि के दौरान, उन्होंने 6 विंबलडन 4 फ्रेंच चैम्पियनशिप और 6 यू.एस. चैम्पियनशिप जीत ली। इस अवधि के दौरान उन्होंने 1924 का ग्रीष्मकालीन ओलंपिक भी जीता। मूडी ने ऑस्ट्रेलियन चैम्पियनशिप में कभी भाग नहीं लिया।


title: ग्रैंड स्लैम (टेनिस)

text: 1951 से [[डोरिस हार्ट]] ने अपने खेले गए सभी 13 ग्रैंड स्लैम मिक्स्ड डबल्स टूर्नामेंट जीते और 1955 की यू.एस. चैम्पियनशिप भी जीती। इस अवधि के दौरान उन्होंने 5 विम्बल्डन, 3 फ्रेंच चैम्पियनशिप और 5 यू.एस. चैम्पियनशिप जीती।


title: ग्रैंड स्लैम (टेनिस)

text: एक करियर के दौरान सभी "चार ग्रैंड स्लैम" टूर्नामेंट जीतने को करियर ग्रैंड स्लैम कहा जाता है। सात पुरुषों और नौ महिलाओ ने सिंगल्स में यह कारनामा किया है लेकिन सिर्फ चार पुरुषों (रॉड लेवर, [[आन्द्रे अगासी|आंद्रे अगासी]], [[रोजर फ़ेडरर|रॉजर फेडरर]] और [[रफ़ाएल नडाल|राफेल नडाल]]) तथा पांच महिलाओं ([[मार्ग्रेट स्मिथ कोर्ट|मार्गरेट कोर्ट]], [[क्रिस एवर्ट]], [[मार्टिना नवरातिलोवा|मार्टिना नवरातीलोवा]], [[स्टेफी ग्राफ]] और [[सेरेना विलियम्स]]) ने ही ओपन युग की शुरुआत से अब तक ऐसा किया है।


title: ग्रैंड स्लैम (टेनिस)

text: अनेक उच्च उपलब्धि वाले खिलाड़ी करियर ग्रैंड स्लैम हासिल करने में असफल रहे हैं क्योंकि या तो उनका करियर लंबा नहीं रहा या विशेष टूर्नामेंट उनकी खेल शैली के अनुरूप नहीं था। ब्योर्न बोर्ग ने कभी यूएस ओपन या ऑस्ट्रेलियन ओपन नहीं जीता। [[जॉन मेकनरो]] ने कभी ऑस्ट्रेलियन ओपन या फ्रेंच ओपन नहीं जीता। [[केन रोसेवाल|केन रोजवाल]], गिलर्मो विलास, इवान लेंडल, [[मोनिका सेलेस]] और मैट्स विलेंडर विंबलडन जीतने में असफल रहे। जॉन न्यूकॉम्ब, [[आर्थर ऐश]], जिमी कोनर्स, बोरिस बेकर, [[स्टीफन एडबर्ग]], [[पीट सेमप्रास|पीट सेम्प्रास]], [[मार्टिना हिंगिस]] और [[लिंडसे डेवनपोर्ट]] फ्रेंच ओपन जीतने में असफल रहे। इवोन गुलागोंग कॉली ने कभी यूएस ओपन नहीं जीता और [[एल्थिया गिबसन|एल्थिया गिब्सन]] ने कभी ऑस्ट्रेलियन ओपन नहीं जीता।


title: ग्रैंड स्लैम (टेनिस)

text: [[वीनस विलियम्स]] अभी तक ऑस्ट्रेलियन ओपन या फ्रेंच ओपन जीतने में विफल रही हैं, [[जस्टिन हेनिन]] ने अभी तक विंबलडन नहीं जीता है। [[मारिया शरापोवा|मारिया शारापोवा]] ने अभी तक फ्रेंच ओपन नहीं जीता है।


title: ग्रैंड स्लैम (टेनिस)

text: निम्नलिखित सूची उन खिलाड़ियों की है जो सभी चार ग्रैंड स्लैम सिंगल्स टूर्नामेंट जीत चुके हैं। जिस वर्ष में उन्होंने अपना पहला ग्रैंड स्लैम सिंगल्स खिताब जीता उसे पहले सूचीबद्ध किया गया है। अपना पहला करियर ग्रैंड स्लैम पूरा करने के लिए लगे टूर्नामेंट (या वर्ष) को उसके बाद में सूचीबद्ध किया गया है। अपने करियर ग्रैंड स्लैम पूरा करते समय खिलाड़ियों की जो उम्र थी उसे कोष्ठक में दिखाया गया है।


title: ग्रैंड स्लैम (टेनिस)

text: टीमें और एकल खिलाड़ी जिन्होंने अपने करियर के दौरान सभी चार ग्रैंड स्लैम डबल्स टूर्नामेंट जीते, वे यहां सूचीबद्ध हैं। जिस वर्ष में उन्होंने अपना पहला ग्रैंड स्लैम डबल्स टूर्नामेंट जीता वह पहले सूचीबद्ध है। उसके बाद, करियर ग्रैंड स्लैम पूरा करने के लिए जरूरी टूर्नामेंट जिस वर्ष में जीता गया वह सूचीबद्ध हैं।


title: ग्रैंड स्लैम (टेनिस)

text: निम्नलिखित में, अपने करियर के दौरान सभी चार ग्रैंड स्लैम मिक्स्ड डबल्स टूर्नामेंट जीतने वाले खिलाड़ियों को सूचीबद्ध किया गया है। (जिस वर्ष में उन्होंने अपना पहला ग्रैंड स्लैम मिक्स्ड डबल्स खिताब जीता उसे पहले सूचीबद्ध किया गया है। उसके बाद, करियर ग्रैंड स्लैम पूरा करने के लिए जरूरी टूर्नामेंट जिस वर्ष में जीता गया वह सूचीबद्ध हैं।)


title: ग्रैंड स्लैम (टेनिस)

text: शब्द "गोल्डन स्लैम" (आरंभ में "गोल्डन ग्रैंड स्लैम") 1988 में चलन में आया जब [[स्टेफी ग्राफ]] ने सभी चार ग्रैंड स्लैम सिंगल्स टूर्नामेंट जीते और उसी कैलेंडर वर्ष में ग्रीष्मकालीन ओलंपिक में टेनिस का सिंगल्स गोल्ड मेडल भी जीत लिया था।


title: ग्रैंड स्लैम (टेनिस)

text: 1928 से 1984 तक टेनिस एक ओलंपिक खेल नहीं था (सिवाय 1968 और 1984 के जब यह एक प्रदर्शन खेल के रूप में रखा गया था); इसलिए अतीत के बहुत से शीर्ष खिलाड़ियों को गोल्डन स्लैम पूरा करने का अवसर ही नहीं मिला। फिर भी, टेनिस के ओलंपिक में आने पर भी [[मारिया ब्यूनो|मारिया बुएनो]] (1960) तथा [[मार्टिना नवरातिलोवा]]/[[पाम श्राइवर]] (1984) को छोड़ कर कोई भी खिलाड़ी कैलेंडर इयर गोल्डन स्लैम की उपलब्धि हासिल नहीं कर सका है।


title: ग्रैंड स्लैम (टेनिस)

text: जो खिलाड़ी अपने करियर के दौरान सभी चार ग्रैंड स्लैम टूर्नामेंट और "[[ओलम्पिक खेल|ओलंपिक]]" गोल्ड मेडल जीतता या जीतती है उसके लिए कहा जाता है कि उसने एक "करियर गोल्डेन स्लैम" हासिल किया है।


title: ग्रैंड स्लैम (टेनिस)

text: ग्रैंड स्लैम से संबंधित एक और उपलब्धि है ग्रैंड स्लैम खिताबों का एक "बॉक्स्ड सेट" जीतना- सभी चार ग्रैंड स्लैम प्रतियोगिताओं में सिंगल्स, डबल्स और मिक्स्ड डबल्स जीतना.


title: ग्रैंड स्लैम (टेनिस)

text: शीर्ष पुरुष सिंगल्स खिलाड़ियों ने अपेक्षाकृत कम डबल्स और बहुत ही कम मिक्स्ड डबल्स खेले हैं। तीन महिलाओं ने अपने करियर के दौरान "बॉक्स्ड सेट" पूरा किया है:


title: ग्रैंड स्लैम (टेनिस)

text: वर्तमान में सक्रिय अन्य किसी भी खिलाड़ी की तुलना में [[सेरेना विलियम्स]] इस श्रेष्ठ समूह में शामिल होने के अधिक करीब आ गई हैं। ऑस्ट्रेलियन ओपन और फ्रेंच ओपन में उन्हें अभी भी मिक्स्ड डबल्स खिताब जीतना बाकी है (वे 1998 के फ्रेंच ओपन तथा 1999 के ऑस्ट्रेलियन ओपन में उपविजेता रहीं).


title: ग्रैंड स्लैम (टेनिस)

text: जब एक खिलाड़ी ने करियर स्लैम जीतते हुए मेजर का एक पूरा सेट हासिल किया है, कुछ ही खिलाड़ी इस कारनामे को एक से अधिक बार अंजाम दे पाए हैं। यह तालिका टेनिस की पांचों स्पर्द्धाओं: मेन्स और वुमेन्स सिंगल्स, मेन्स और वुमेन्स डबल्स तथा मिक्स्ड डबल्स में मल्टीपल स्लैम सेट विजेताओं को दर्शाती है। 4 मेजर से किसी के लिए भी दिखाया गया नवीनतम वर्ष वह वर्ष है जिस में वह विशेष स्लैम पूरा किया गया था।


title: पंडिता रमाबाई

text: पंडिता रमाबाई (२३ अप्रैल १८५८ - ५ अप्रैल १९२२) एक प्रतिष्ठित भारतीय समाज सुधारिका एवं सामाजिक कार्यकर्ता।


title: पंडिता रमाबाई

text: वह एक कवयित्री, अध्येता और भारतीय महिलाओं के उत्थान की प्रबल समर्थक थीं। ब्राह्म्ण होकर भी एक गैर ब्राह्मण से विवाह किया था। महिलाओं के उत्थान के लिये उन्होंने न सिर्फ संपूर्ण भारत बल्कि इंग्लैंड की भी यात्रा की। १८८१ में उन्होंने 'आर्य महिला सभा' की स्थापना की।


title: पंडिता रमाबाई

text: रमाबाई का जन्म 23 अप्रैल 1858 को संस्कृत विद्वान अनंत शास्त्री डोंगरे के घर हुआ। शास्त्री की दूसरी पत्नी लक्ष्मीबाई डोंगरे थीं और उन्होंने अपनी दूसरी पत्नी और बेटी रमाबाई को संस्कृत ग्रंथों की शिक्षा दी, भले ही संस्कृत और औपचारिक शिक्षा के सीखने की महिलाएं और निचली जातियों के लोगों के लिए मना किया था।


title: पंडिता रमाबाई

text: उनके माता पिता की 1877 में अकाल मृत्यु हो गई, रमाबाई और उसके भाई को अपने पिता के काम को जारी रखने का फैसला किया। भाई बहन पूरे भारत में यात्रा की। प्राध्यापक के रूप में रमाबाई की प्रसिद्धि कलकत्ता पहुँची जहां पंडितों ने उन्हें भाषण देने के लिए आमंत्रित किया। 1878 में कलकत्ता विश्वविद्यालय में इन्हें संस्कृत के क्षेत्र में इनके ज्ञान और कार्य को देखते हुये"सरस्वती" की सर्वोच्च उपाधि से सम्मानित किया।


title: पंडिता रमाबाई

text: 1880 में भाई की मौत के बाद रमाबाई ने बंगाली वकील, बिपिन बिहारी दास से शादी कर ली। इनके पति एक बंगाली कायस्थ थे, और इसलिए शादी अंतर्जातीय, और अंतर-क्षेत्रीय थी। दोनों की एक पुत्री हुई जिसका नाम मनोरमा रखा। पति और पत्नी ने बाल विधवाओं के लिए एक स्कूल शुरू करने की योजना बनाई थी, 1882 में इनके पति की मृत्यु हो गई।


title: पंडिता रमाबाई

text: रमाबाई ने अपने समय की सामाजिक रूप से परित्यक्त और घरेलू हिंसा और शोषण’ की शिकार स्त्रियों के लिए संस्थान की स्थापना की थी। शारदा सदन, दरअसल सीखने-सिखाने के लिए समर्पित एक घर था। सन् 1897 में मध्य प्रांतों के अकाल पीड़ित क्षेत्रों से जब रमाबाई सैकड़ों बच्चों, विशेष रूप से लड़कियों को लेकर आईं तो शहर का मध्यम वर्ग इन ग्रामीण बच्चों को देखकर भयभीत हो उठा। उन्होंने मजबूरन सभी अकाल पीड़ित बच्चों को पूना से लगभग 50 मील की दूरी पर स्थित केडगांव में स्थानांतरित कर दिया, जहां उन्होंने 100 एकड़ ज़मीन का एक टुकड़ा इस उम्मीद से खरीदा था कि वहां फलदार पौधे लगाए जाएंगे और उनसे होने वाली आय से सदन का खर्च चलाने में सुविधा होगी.


title: पंडिता रमाबाई

text: 1900 के दशक की शुरुआत में प्रकाशित एक किताब में दर्ज एक छोटे से विवरण से हमें पता चलता है कि रमाबाई ने किस तरह अकाल पीड़ित बच्चियों के बड़े समूह को एक अजनबी जगह पर अपने घर जैसा महसूस कराने की तरकीब निकाली थी। सदन की सभी पुरानी छोटी लड़कियों और युवा बाल विधवाओं से अनुरोध किया गया कि वे नई बच्चियों में से किसी एक को गोद लें, ताकि वे इस महासंकट स्थिति और लावारिस छोड़ दिए जाने के बावजूद प्यार और अपनापन महसूस कर सकें।